cyanic-selkie/wikianc huggingface dataset:
നേപ്പാളിലെ രാജ്ഞി ത്രിപുരസുന്ദരി
ഘടനകളും സ്മാരകങ്ങളും
ത്രിപുരസുന്ദരിയോ ഭീംസെൻ ഥാപ്പയോ ആണ് ധരഹരയുടെ നിർമ്മാണം ഏറ്റെടുത്തത്. 2015 ലെ നേപ്പാൾ ഭൂകമ്പത്തിൽ ടവർ തകർന്നു, ഇപ്പോൾ പുനർനിർമിച്ചു. ത്രിപുരേശ്വരിലെ ത്രിപുരേശ്വര് മഹാദേവ ക്ഷേത്രവും കാഠ്മണ്ഡുവിനും ലളിത്പൂരിനും ഇടയിലുള്ള തപതാലിയിലെ പാലവും അവർ കമ്മീഷൻ ചെയ്തു.
ഗ്രന്ഥസൂചിക
വർഗ്ഗം:നേപ്പാളി കവയിത്രികൾ വർഗ്ഗം:19-ആം നൂറ്റാണ്ടിലെ സ്ത്രീ എഴുത്തുകാർ വർഗ്ഗം:19-ആം നൂറ്റാണ്ടിലെ വനിതാ ഭരണാധികാരികൾ വർഗ്ഗം:19-ആം നൂറ്റാണ്ടിലെ കവികൾ വർഗ്ഗം:1832-ൽ മരിച്ചവർ വർഗ്ഗം:1794-ൽ ജനിച്ചവർ വർഗ്ഗം:നേപ്പാൾ ചരിത്രം വർഗ്ഗം:നേപ്പാൾ
സ്ഥിരദന്തം
പ്രാഥമിക ദന്തങ്ങൾ (പാൽപ്പല്ലുകൾ) പോയതിനു ശേഷം വരുന്ന സ്ഥിരമായ ദന്തങ്ങളാണ് സ്ഥിരദന്തങ്ങൾ. അവ 32 എണ്ണം ഉണ്ട്.
സ്ഥിര ദന്തങ്ങൾ 32 എണ്ണമാണുള്ളതെങ്കിലും, പലരിലും മൂന്നാമത്തെ അണപ്പല്ല് അപ്രത്യക്ഷമായി ഇപ്പോൾ 28 എണ്ണം മാത്രമേ കാണാറുള്ളു.
വികസനം
ആദ്യത്തെ സ്ഥിരദന്തം സാധാരണയായി ആറുവയസ്സുള്ളപ്പോൾ പ്രത്യക്ഷപ്പെടും. അതിന് ശേഷം അവസാനത്തെ പാൽപ്പല്ല് നഷ്ടപ്പെടുന്നതുവരെയുള്ള കാലയളവ് മിക്സഡ് ഡെന്റിഷൻ എന്ന് അറിയപ്പെടുന്നു. പതിമൂന്ന് വയസ്സിനുള്ളിൽ 32 സ്ഥിരദന്തങ്ങളിൽ 28 എണ്ണം പ്രത്യക്ഷപ്പെടും. അവസാനത്തെ നാല് സ്ഥിരദന്തങ്ങൾ സാധാരണയായി 17 വയസ്സിനും 38 വയസ്സിനും ഇടയിൽ പ്രത്യക്ഷപ്പെടും. അവ വിവേകദന്തങ്ങൾ എന്ന പേരിൽ അറിയപ്പെടുന്നു.
പ്രത്യക്ഷപ്പെടുന്ന ഏകദേശ കാലനിർണ്ണയം (മുകൾത്താടിയിലും കീഴ്താടിയിലും ഓരോ ജോഡി)
അവലംബം
വർഗ്ഗം:ദന്തം
എടത്വാപള്ളി
thumb|250px|എടത്വാപള്ളി കേരളത്തിലെ ആലപ്പുഴ ജില്ലയിലെ കുട്ടനാട്ടിലെ ഒരു ഗ്രാമമായ എടത്വായിൽ സ്ഥിതി ചെയ്യുന്ന പ്രമുഖ ക്രൈസ്തവ ദേവാലയമാണ് '''സെന്റ്. ജോർജ് ഫൊറോന പള്ളി അഥവാ എടത്വാപള്ളി'''. സീറോ മലബാർ കത്തോലിക്കാ സഭയുടെ ചങ്ങനാശേരി അതിരൂപതയിൽ പെട്ട ഈ പള്ളി 1810-ൽ സ്ഥാപിക്കപ്പെട്ടതാണ്. പമ്പാനദിക്കരയിൽ സ്ഥിതി ചെയ്യുന്ന ഈ പള്ളിയുടെ വാസ്‌തുശില്‌പശൈലി വളരെ മനോഹരമാണ്. മധ്യകാല യൂറോപ്യൻദേവാലയങ്ങളെ ഓർമ്മപെടുത്തുന്നതാണ് ഇതിന്റെ നിർമ്മാണം. പെരുന്നാളിനു കൊടികയറുന്നതോടെ സ്വർണ്ണാലംകൃതമായ വിശുദ്ധ ജോർജ്ജിന്റെ തിരുസ്വരൂപം പള്ളിയുടെ മധ്യത്തിലുള്ള വേദിയിൽ പ്രതിഷ്‌ഠിക്കും. കേരളത്തിന്റെ വിവിധ ഭാഗങ്ങളിൽ നിന്നും തമിഴ്‌നാട്ടിൽ നിന്നും ധാരാളം ഭക്തജനങ്ങൾ ഇവിടെ എത്താറുണ്ട്.
തിരുവല്ലായിൽ നിന്നും 14 കി.മി. ദൂരത്താണ് എടത്വാപള്ളി.
ചരിത്രം
എടത്വായിലെയും കുട്ടനാടിന്റെ ഇതര പ്രദേശങ്ങളിലുമുള്ള ക്രൈസ്തവ വിശ്വാസികൾ തങ്ങളുടെ ആത്മീയ ആവശ്യങ്ങൾക്കായി ആശ്രയിച്ചിരുന്നത് തോമാശ്ലീഹായാൽ സ്ഥാപിക്കപ്പെട്ടതെന്ന് വിശ്വസിക്കുന്ന നിരണം പള്ളിയെ ആയിരുന്നു. ക്രി പി 417-ൽ ചമ്പക്കുളത്ത് ഒരു പള്ളി സ്ഥാപിതമായതോടെ ഇവരുടെ ആശ്രയം ആ പള്ളിയായിരുന്നു. പിന്നീടുള്ള നൂറ്റാണ്ടുകളിൽ ആലപ്പുഴയിലും പുറക്കാട്ടും പുളിങ്കുന്നിലും പള്ളികൾ സ്ഥാപിതമായതോടെ തങ്ങൾക്കും സ്വന്തമായി ഒരു ദേവാലയം വേണമെന്നുള്ള എടത്വാ നിവാസികളുടെ ആഗ്രഹം ശക്തമായി. അന്ന് എടത്വാ പ്രദേശം വരാപ്പുഴ അതിരൂപതയുടെ കീഴിലായിരുന്നതിനാൽ വിശ്വാസികൾ വരാപ്പുഴ മെത്രാനായിരുന്ന റെയ്മണ്ട് തിരുമേനിയെ സന്ദർശിച്ച് തങ്ങളുടെ ആവശ്യം അറിയിച്ചു.
വരാപ്പുഴ മെത്രാനിൽ നിന്നും കാനോനിക അനുമതി ലഭിച്ചതിൻ പ്രകാരം 1810 സെപ്തംബെർ 29-ന് എടത്വായിലെ കോയിൽമുക്ക് എന്ന സ്ഥലത്ത് ഒരു ചെറിയ പള്ളി സ്ഥാപിക്കപ്പെട്ടു. പള്ളിക്കാവശ്യമായ സ്ഥലം ദാനമായി നൽകിയത് എടത്വായിലെ പ്രമുഖ നായർ തറവാടായ ചങ്ങംകരി വെള്ളാപ്പള്ളിയിലെ കൊച്ചെറുക്കപ്പണിക്കരായിരുന്നു. കൃഷിക്കാരും ചെറുകിട കച്ചവടക്കാരുമായിരുന്നു എങ്കിലും നിശ്ചയദാർഢ്യമുള്ളവരും അധ്വാനശീലരുമായിരുന്ന ഇടവകജനങ്ങൾ വലിയ ഒരു പള്ളി നിർമ്മിക്കുവാൻ തീരുമാനിച്ചു. 1839-ൽ ശിലാസ്ഥാപനം നടത്തിയ വിശുദ്ധ ഗീവർഗ്ഗീസിന്റെ നാമത്തിലുള്ള പുതിയ പള്ളിയുടെ നിർമ്മാണം പൂർത്തിയായപ്പോൾ വിശുദ്ധന്റെ ഒരു രൂപം പള്ളിയിൽ പ്രതിഷ്ഠിക്കണമെന്ന് അവർക്ക് ആഗ്രഹമുണ്ടായി. ഒടുവിൽ ഇടപ്പള്ളി പള്ളിയുടെ തട്ടിൻപുറത്ത് സൂക്ഷിച്ചിരുന്ന തിരുസ്വരൂപങ്ങളിലൊന്ന് എടത്വായിലെത്തിച്ച് ആഘോഷപൂർവ്വം സ്ഥാപിച്ചു.
പെരുന്നാൾ
എല്ലാ വർഷവും ഏപ്രിൽ 27 മുതൽ മേയ് 14 വരെയാണ് വിശുദ്ധ ഗീവർഗ്ഗീസിന്റെ പെരുന്നാൾ എടത്വാപള്ളിയിൽ കൊണ്ടാടുന്നത്. മേയ് 3 ന് ദേവാലയത്തിന്റെ പ്രധാന കവാടത്തിൽ പ്രതിഷ്ഠിക്കുന്ന തിരുസ്വരൂപം മേയ് 14 വരെ പൊതുവണക്കത്തിനായി ദേവാലയ കവാടത്തിൽ ഉണ്ടാകും. മേയ് 7 ന് പ്രധാന തിരുന്നാൾ ദിവസം ദേവാലയത്തിനു ചുറ്റും നടത്തപ്പെടുന്ന പ്രദക്ഷിണം തമിഴ്നാട്ടിൽ നിന്നുമുള്ള ഭക്തരുടെ നേതൃത്വത്തിൽ ആണ്. മേയ് 14 നു പട്ടണത്തിൽ സ്ഥാപിച്ചിട്ടുള്ള കുരിശടി വരെയുള്ള പ്രദക്ഷിണത്തോടെ തിരുന്നാൾ സമാപിക്കുന്നു. എടത്വാപള്ളി വെടിക്കെട്ട് പ്രസിദ്ധമാണ്.
വിദ്യാഭ്യാസ സ്ഥാപനങ്ങൾ
എടത്വാപള്ളിയുടെ കീഴിലുള്ള വിദ്യാഭ്യാസ സ്ഥാപനങ്ങൾ:
അവലംബം
വർഗ്ഗം:ആലപ്പുഴ ജില്ലയിലെ ക്രിസ്ത്യൻ പള്ളികൾ
ആൻഡ്രിയ ജെർമിയ
ഒരു ഇന്ത്യൻ ചലച്ചിത്ര അഭിനേത്രിയാണ് ആൻഡ്രിയ ജെർമിയ. പിന്നണി ഗായികയായി സിനിമയിലെത്തിയ ആൻഡ്രിയ, ഡാൻസർ, മ്യൂസിക് കമ്പോസർ, മോഡൽ എന്നി നിലകളിലും അറിയപ്പെടുന്നു. തമിഴ്, മലയാളം, ഹിന്ദി സിനിമകളിൽ അഭിനയിക്കുന്നു.
ജീവിത രേഖ
തമിഴ്‌‌നാട്ടിലെ ചെന്നൈയിൽ ആംഗ്ലോ ഇന്ത്യൻ റോമൻ കാത്തലിക് വിഭാഗത്തിലാണ് ജനിച്ചത്. മദ്രാസ് ഹൈക്കോടതിയിൽ വക്കീലായി ജോലി ചെയ്യുകയാണ് അവരുടെ പിതാവ്. ബൽജിയത്തിലെ ല്യൂവനിൽ (Leuven) റിസേർച്ച് അസിസറ്റ്ൻഡ് ആയി ജോലി ചെയ്യുന്ന ഇളയ ഒരു സഹോദരിയാണുള്ളത്. ആറക്കോണത്ത് വളർന്ന ആൻഡ്രിയ വിമെൻസ് ക്രിസ്ത്യൻ കോളേജിൽ നിന്ന് ബിരുദം നേടി. എട്ട് വയസ് മുതൽ ക്ലാസിക്കൽ പിയാനോ പഠിച്ച് തുടങ്ങി. പത്താം വയസിൽ ജാക്സൺ ഫൈവ് ശൈലിയിലുള്ള "യംഗ് സ്റ്റാർസ്" എന്ന മ്യൂസിക് ഗ്രൂപ്പിൽ അംഗമായത് അവരുടേ പാട്ട് പാടാനും, കീബോർഡ് വായിക്കാനും, മ്യൂസിക് കമ്പോസ് ചെയ്യാനുമുള്ള കഴിവും  കരിയറിന് അടിസ്ഥാനം നൽകി. കോളേജ് പഠനകാലത്ത് "ദി മഡ്രാസ് പ്ലേയേർസ്"ന്റേയും (The Madras Players) ഏവം (EVAM) സംഘടിപ്പിച്ച നിരവധി നാടകങ്ങളിൽ അഭിനയിച്ചിട്ടുണ്ട്.
ലൈവ് ആർട്ടിനേയും കലാകാരന്മാരേയും പ്രമോട്ട് ചെയ്യുന്നതിനായി "ദി ഷോ മസ്റ്റ് ഗോ ഓൺ" (The Show Must Go On) (TSMGO Productions) എന്ന കമ്പനിയും സ്ഥാപിച്ചിട്ടുണ്ട്.
അഭിനയം
ഗിരീഷ് കർണാട്ന്റെ "നാഗംദള" എന്ന നാടകത്തിലൂടെയാണ് നാടകഭിനയ രംഗത്തേക്ക് വന്നത്. ഗൗതം മേനോൻന്റെ "വേട്ടയാട് വിളിയാട്" (Vettaiyaadu Vilaiyaadu) എന്നതിൽ ഒരു ഗാനം ആലപിച്ചതിനുശേഷം അദ്ദേഹത്തിന്റെ തന്നെ "പച്ചൈക്കിളി മുത്തുച്ചരം" എന്ന സിനിമയിൽ അഭിനയിച്ചു.
ഗായിക
പാട്ടുകാരിയാവുക എന്ന ലക്ഷ്യത്തോടെ സിനിമയിലെത്തിയ ആൻഡ്രിയ അഭിനയരംഗത്തേക്ക് വഴി മാറുകയായിരുന്നു. 2005-ൽ സിനിമകളിൽ പിന്നണി ഗായികയായി രംഗത്തെത്തി. ഹാരിസ് ജയരാജ്, യുവൻ ശങ്കർ രാജ, ദേവിശ്രീ പ്രസാദ് ജി.വി. പ്രകാശ് കുമാർ തുടങ്ങിയ നിരവധി സംഗീത സംവിധായകർ ചിട്ടപ്പെടുത്തിയ ഗാനങ്ങൾ ആലപിച്ചിട്ടുണ്ട്. അതിൽ ചിലതിന് ഫിലിംഫെയർ അവാർഡിനും വിജയ് അവാർഡിനും നോമിനേഷൻസ് ലഭിച്ചിട്ടുണ്ട്. ആയിരത്തിൽ ഒരുവൻ എന്ന ചിത്രത്തിലെ "മാലൈ നേരം"എന്ന ഗാനമാണ് താൻ പാടിയതിൽ ഏറ്റവും വെല്ലുവിളിയായി ആൻഡ്രിയ വിശേഷിപ്പിക്കുന്നത്.
സംഗീതസംവിധാനം
സ്വന്തമായി ഗാനങ്ങൾ രചിക്കാനും മ്യൂസിക് കമ്പോസ് ചെയ്യാനുമുള്ള അസാമാന്യ കഴിവും ആൻഡ്രിയക്കുണ്ട്, ചെയ്തിട്ടുമുണ്ട്. "തരമണി" എന്ന സിനിമയുടെ പ്രോമോയായി ആൻഡ്രിയ എഴുതുകയും കമ്പോസ് ചെയ്യുകയും പാടുകയും ചെയ്ത ഒരു ഗാനമാണ് "സോൾ ഓഫ് തരമണി". നിരവധി മ്യൂസിക് ആൽബഗാനങ്ങളും, 250 - തിലധികം സ്വന്തം സിനിമാ ഗാനങ്ങളും ആൻഡ്രിയയുടേതായിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:1985-ൽ ജനിച്ചവർ
തേൾക്കട
ബൊറാജിനേസിയേ കുടുംബത്തിൽപ്പെട്ട ഒരു ഏകവാർഷിക സസ്യമാണ് തേക്കട അഥവാ തേൾക്കട. ഏഷ്യൻ വംശജനാണ്. 15-20 സെന്റിമീറ്ററോളം പൊക്കം വയ്ക്കും. കേരളത്തിലാകമാനം കളയായി വളരുന്നു. പൂങ്കുല തേളിന്റെ വാലിന്റെ ആകൃതിയിൽ കാണപ്പെടുന്നതിലാണ് ആ പേരു വന്നത്. പിന്നീട് ലോപിച്ച് തേൾക്കട തേക്കടയായി. കേരളത്തിന്റെ തീരപ്രദേശങ്ങളിൽ സുലഭമായി കാണപ്പെടുന്നു. ഹീലിയോട്രോപ്പിയം ഇൻഡിക്കം (Heliotropium indicum) എന്നാണ് ശാസ്ത്രനാമം. നാപ്പച്ച, വേനപ്പച്ച എന്നെല്ലാം പേരുകളുണ്ട്.
സവിശേഷതകൾ
ഇവ സാധാരണയായി നിലത്ത് പറ്റിപ്പിടിച്ച് വളരുന്നു. അനുകൂല സാഹചര്യമാണെങ്കിൽ നിവർന്നു നിന്നും വളരാറുണ്ട്. അപ്പോൾ ഒന്നരയടിയോളം പൊക്കം വയ്ക്കും. ശാഖകൾ ഉണ്ടാകും. നീണ്ടുരുണ്ട തണ്ടുകൾക്ക് പച്ചനിറം, രോമാവൃതമാണ്. ഒരു മുട്ടിൽ രണ്ടിലകൾ അഭിമുഖമായി വിന്യസിച്ചിരിക്കുന്നു. പൂങ്കുല വളഞ്ഞ് തേളിന്റെ വാലു പോലെയാണ്. വെള്ളയോ വെള്ളയും നീലയും കലർന്നതോ ആയ നിറത്തിലാണ് പൂക്കൾ.
ഔഷധഗുണങ്ങൾ
ഫിലിപ്പൈൻസിലെ നാട്ടുവൈദ്യങ്ങളിൽ ഈ ചെടിക്ക് വലിയ പ്രാധാന്യമുണ്ട്. ആയുർവേദത്തിലും ഇതു മരുന്നായി ഉപയോഗിക്കുന്നു. വിഷാംശമുണ്ട്.
2017-ലെ ഉത്തരാഖണ്ഡ് നിയമസഭ തിരഞ്ഞെടുപ്പ്
ഉത്തരാഘണ്ഡ് നിയമസഭ തിരഞ്ഞെടുപ്പ്
നിയമസഭാ തിരഞ്ഞെടുപ്പ് നടന്നത് 2017 ഫെബ്രുവരി 15 ന്. ഒരു ഘട്ടത്തിൽ 69 സീറ്റുകളിലേക്കായിരുന്നു വിധിയെഴുത്ത്. കർണപ്രയാഗ് മണ്ഡലത്തിലെ വിധിയെഴുത്ത് ബിഎസ്പി സ്ഥാനാർഥി കുൽദീപ് കൻവാസി റോഡപകടത്തിൽ മരിച്ചതിനാൽ 2017 മാർച്ച് ഒൻപതിലേക്കു മാറ്റി. 2012 ലെ തിരഞ്ഞെടുപ്പിൽ ഒരു പാർട്ടിക്കും ഭൂരിപക്ഷം ലഭിച്ചില്ല. വിജയ് ബഹുഗുണയുടെ നേതൃത്വത്തിലുള്ള പിഡിഎഫ് കക്ഷിയുടെ പിന്തുണയോടെ ഇന്ത്യൻ നാഷനൽ കോൺഗ്രസാണ് സർക്കാർ രൂപീകരിച്ചത്. ഫെബ്രുവരി 15 ന് നടന്ന തിരഞ്ഞെടുപ്പിൽ 65.64 % ആയിരുന്നു വോട്ടിങ് നില. 2017 തിരഞ്ഞെടുപ്പിൽ മൽസരിച്ച പ്രധാന കക്ഷികൾ: സമാജ്‌വാദി പാർട്ടി, ഇന്ത്യൻ നാഷനൽ കോൺഗ്രസ്, ബഹുജൻ സമാജ് പാർട്ടി, ഭാരതീയ ജനതാ പാർട്ടി, ഉത്തരാഘണ്ഡ് ക്രാന്തി ദൾ, സ്വതന്ത്രർ.
ഗ്രേസിയ ദേലേദ
ജീവിതരേഖ
1871 സെപ്റ്റംബർ 27നു ഇറ്റലിയിലെ സാർദീനിയയിലെ നുയോറോയിൽ ജനിച്ചു. ഇവരുടെ പിതാവ് നുയോറോയിലെ മേയറായിരുന്നു. നന്നേ ചെറുപ്പത്തിൽത്തന്നെ സാഹിത്യരചനയിൽ താത്പര്യം കാട്ടിയ ദെലെദയുടെ ആദ്യ നോവലായ "സാൻഗ്വെ സാർദെ" പതിനഞ്ചാം വയസ്സിൽ പ്രസിദ്ധീകരിച്ചു.
സാർദീനിയയിലെ ജനങ്ങളുടെ ജീവിതരീതി, സ്വഭാവത്തിലെ പ്രത്യേകതകൾ, അവിടെ പ്രചാരത്തിലിരുന്ന പരമ്പരാഗത കഥകൾ എന്നിവയെല്ലാം പുറംലോകത്തിന് വ്യക്തമായും ആദർശത്തിന്റെ മേമ്പൊടിയോടെയും കാട്ടിക്കൊടുത്തതിന്റെ പേരിൽ 1926ലെ സാഹിത്യത്തിനുള്ള നോബൽ സമ്മാനം ദേലേദയ്ക്കു ലഭിച്ചു.
ദേലേദയുടെ ശബ്ദരേഖ
1926ലെ നോബൽ സമ്മാന വിതരണവേദിയിൽ എത്താൻ കഴിയാതിരുന്ന ഗ്രേസിയ ദേലേദയുടെ റെക്കോർഡ് ചെയ്ത പ്രസംഗം ആ വേദിയിൽ കേൾപ്പിച്ചിരുന്നു. ഇറ്റാലിയൻ ഭാഷയിലുള്ള ആ പ്രഭാഷണത്തിന്റെ ഒരുഭാഗം താഴെ ചേർക്കുന്നു.. 1927ലാണ് ദേലേദ പുരസ്കാരം ഏറ്റുവാങ്ങിയത്.
അവലംബം
വർഗ്ഗം:സാഹിത്യത്തിനുള്ള നോബൽ സമ്മാന ജേതാക്കൾ വർഗ്ഗം:നോബൽ സമ്മാനം നേടിയ വനിതകൾ വർഗ്ഗം:നോബൽ സമ്മാനം നേടിയ ഇറ്റലിക്കാർ വർഗ്ഗം:ഇറ്റാലിയൻ എഴുത്തുകാർ വർഗ്ഗം:നോവലെഴുത്തുകാർ വർഗ്ഗം:1871-ൽ ജനിച്ചവർ വർഗ്ഗം:1936-ൽ മരിച്ചവർ വർഗ്ഗം:സെപ്റ്റംബർ 27-ന് ജനിച്ചവർ വർഗ്ഗം:ഓഗസ്റ്റ് 15-ന് മരിച്ചവർ
ജപ്പാന്റെ ബഹിരാകാശ മേഖലയിലെ നേട്ടങ്ങൾ
സ്പേസ് ആന്റ് ആസ്ട്രോനോട്ടിക്കൽ ഇൻസ്റ്റിട്യൂട്
റോക്കറ്റുകൾ ഉപയോഗിച്ചുള്ള ബഹിരാകാശശാസ്ത്രം ബഹിരാകാശ കൃത്രിമഉപഗ്രഹങ്ങൾ ഗ്രഹാന്തര പര്യവേഷണങ്ങൾ എന്നിവയെക്കുറിച്ച് പഠിക്കുന്ന ജപ്പാന്റെ ദേശീയ ഗവേഷണ സ്ഥാപനമാണ് സ്പേസ് ആന്റ് ആസ്ട്രോനോട്ടിക്കൽ ഇൻസ്റ്റിട്യൂട് (ഐ.എസ്.എ.എസ്.).
വലിയ റോക്കറ്റുകൾ
ആദ്യകാലങ്ങളിൽ ഐ.എസ്.എ.എസ് വികസിപ്പിച്ചെടുത്ത റോക്കറ്റുകൾ എം ശ്രേണി റോക്കറ്റുകൾ എന്ന് അറിയപ്പെടുന്നു.ഇവകൂടാതെ ജപ്പാൻ നാഷണൽ സ്പേസ് ഏജൻസി(നാഷ്ഡാ) എച്ച് ശ്രേണി റോക്കറ്റുകളും വികസിപ്പിച്ചെടുത്തിരുന്നു. ജാക്സായുടെ സ്ഥാപനത്തിന് ശേഷം ഈ രണ്ട് റോക്കറ്റുകളും തുടരുകയാണുണ്ടായത്. എം ശ്രേണി റോക്കറ്റുകൾ പ്രധാനമായും ഭൗമസമീപ ഭ്രമണപഥങ്ങളിലേക്ക് ഗവേഷണ ഉപഗ്രഹങ്ങളെ വിക്ഷേപിക്കാനാണ് ഉപയോഗിക്കുന്നത്.എച്ച് ശ്രേണിയിലെ H- IIA ഉം H-IIB ഉം വലിയ റോക്കറ്റുകളാണ്.H- IIA രണ്ട് സ്റ്റേജുകളും ബൂസ്റ്ററുകളുമുള്ള 289 ടൺ ഭാരമുള്ളവയാണ്.ബൂസ്റ്ററുകൾ ഖര ഇന്ധനങ്ങൾ ഉപയോഗിക്കുന്നു.പ്രധാന സ്റ്റേജുകൾ രണ്ടും ക്രയോജനിക്ക് സ്റ്റേജുകളാണ്.ഇതിന് 4000 കി.ഗ്രാം ഭാരമുള്ള ഉപഗ്രഹങ്ങളെ ജി.ടി.ഒവിലേക്ക് വിക്ഷേപിക്കാൻ കഴിയും.
ചെറിയ റോക്കറ്റുകൾ
എപ്സിലോൺ എന്നത് ജപ്പാൻ വികസിപ്പിച്ചെടുത്ത ഒരു ചെറിയ റോക്കറ്റാണ്.ഇരുപത്തിനാല് മീറ്റർ ഉയരവും തൊണ്ണൂറ്റൊന്ന് ടൺ ഭാരവുമുള്ള എപ്സിലോൺ ഇന്ത്യ വികസിപ്പിച്ചെടുത്ത വിക്ഷേപണ വാഹിനിയായ പി.എസ്.എൽ.വിയേക്കാൾ ചെറുതാണ്.700 കി.ഗ്രാം ഭാരമുള്ള ഉപഗ്രഹങ്ങളെ ഭൗമസമീപപഥങ്ങളിലേക്കും 450 കി.ഗ്രാം ഭാരമുള്ള ഉപഗ്രഹങ്ങളെ സൗരസിക്രണ ഭ്രമണപഥങ്ങളിലേക്കും വിക്ഷേപിക്കാൻ എപ്സിലോണിന് കഴിയും.
റോക്കറ്റ് ഇന്ധന ഗവേഷണത്തിലെ പരീക്ഷണങ്ങൾ
റോക്കറ്റ് ഇന്ധന ഗവേഷണത്തിലും ജപ്പാൻ നിരവധി പരീക്ഷണങ്ങൾ നടത്തുന്നു.ദ്രാവകമാക്കിയ പ്രകൃതി വാതകത്തിന്റെ ഉപയോഗമാണിത്. മറ്റ് ഇന്ധനങ്ങളെ അപേക്ഷിച്ച് ബാഷ്പീകരണം ഏറ്റവും കുറവ്, ചെലവ് കുറവ്,അപകടം കുറവ് എന്നീ ഗുണങ്ങൾ ഇതിനുണ്ട്.അതുപോലെ ' തന്നെ സാന്ദ്രത കുടുതലുള്ളതിനാൽ ഇന്ധനം സംഭരിക്കുന്നതിന് ചെറിയ ടാങ്കുകൾ മതിയെന്നുള്ളതും ദ്രാവകമാക്കിയ പ്രകൃതി വാതകത്തിന്റെ പ്രത്യേകതയാണ്.
ചന്ദ്രപര്യവേഷണ ദൗത്യങ്ങൾ
= 1990 ജനുവരി 24 നാണ് ജപ്പന്റെ ആദ്യ ചന്ദ്ര പര്യവേഷണ വാഹനം ആയ ഹിതെൻ ചന്ദ്രനെ ഭ്രമണം ചെയ്യുക എന്ന ലക്ഷ്യത്തോടെ വിക്ഷേപിച്ചത്.2007 സെപ്തംബർ 14-ന് ചന്ദ്രനെ ഭ്രമണം ചെയ്യുന്നതിനായി കാഗുയ എന്ന രണ്ടാമത്തെ ചന്ദ്ര പര്യവേഷണ വാഹനവും ജപ്പാൻ വിക്ഷേപിച്ചു.
ചൊവ്വാപര്യവേഷണ ദൗത്യങ്ങൾ
1998 ജൂലൈ 3-ന് ചൊവ്വാഗ്രഹത്തെ ഭ്രമണം ചെയ്യുക എന്ന ലക്ഷ്യത്തോടെ ജപ്പാൻ വിക്ഷേപിച്ച കൃത്രിമ ഉപഗ്രഹം ആണ് നെസോമി.
സൗരയൂഥ പര്യവേഷണ ദൗത്യങ്ങൾ
വർഗ്ഗം:ജപ്പാന്റെ ബഹിരാകാശപദ്ധതികൾ‎
പീറ്റർ ടെയിലർ
പീറ്റർ ജോൺ ടെയിലർ (ജനനം 3 ജനുവരി 1953) ഒരു വിരമിച്ച ഫുട്ബോൾ കളിക്കാരനും നിലവിൽ പരിശീലകനായും പ്രവർത്തിക്കുന്നയാളാണ്.
പരിശീലന ജീവിതം
ഇംഗ്ലീഷ് ലീഗുകളിൽ നിരവധി ക്ലബ്ലുകളുടെ പരിശീലകനായി പ്രവർത്തിച്ച് അനുഭവ സമ്പത്തുള്ളയാളാണ് ടെയിലർ.
മിന ലോയ്
ബ്രിട്ടീഷ് വംശജയായ കലാകാരിയും എഴുത്തുകാരിയും കവയിത്രിയും നാടകകൃത്തും നോവലിസ്റ്റും ചിത്രകാരിയും വിളക്കുകളുടെ ഡിസൈനറും ബോഹെമിയനുമായിരുന്നു മിന ലോയ് (ജനനം മിന ഗെർ‌ട്രൂഡ് ലോവി; ഡിസംബർ 27, 1882 - സെപ്റ്റംബർ 25, 1966). മരണാനന്തര അംഗീകാരം നേടിയ ആദ്യ തലമുറയിലെ ആധുനികവാദികളിൽ അവസാനത്തെ ഒരാളായിരുന്നു അവർ. ടി. എസ്. എലിയറ്റ്, എസ്ര പൗണ്ട്, വില്യം കാർലോസ് വില്യംസ്, ബേസിൽ ബണ്ടിംഗ്, ഗെർ‌ട്രൂഡ് സ്റ്റെയ്ൻ, ഫ്രാൻസിസ് പിക്കാബിയ, വൈവർ വിന്റർസ് എന്നിവർ അവരുടെ കവിതകളെ അഭിനന്ദിച്ചിരുന്നു.
ആദ്യകാല ജീവിതവും വിദ്യാഭ്യാസവും
ലണ്ടനിലെ ഹാംപ്‌സ്റ്റെഡിലാണ് ലോയ് ജനിച്ചത്. ഒരു ക്രിസ്ത്യൻ, ഇംഗ്ലീഷ് അമ്മ ജൂലിയ ബ്രയാന്റെയും ബുഡാപെസ്റ്റിലെ നിരന്തരമായ ആന്റിസെമിറ്റിസം ഒഴിവാക്കാൻ ലണ്ടനിലേക്ക് പോയ ഹംഗേറിയൻ ജൂത തയ്യൽക്കാരനായ സിഗ്മണ്ട് ഫെലിക്സ് ലോറിയുടെയും മകളായിരുന്നു അവർ. ലോയ് അവരുടെ ബന്ധത്തെക്കുറിച്ചും അവരുടെ ഐഡന്റിറ്റിയെക്കുറിച്ചും അവരുടെ മോക്ക്-ഇതിഹാസമായ ആംഗ്ലോ-മോംഗ്രെൽസ് ഓഫ് റോസ് (1923-1925)ൽ പ്രതിഫലിച്ചു. ലോറിയുടെയും ബ്രയന്റെയും വിവാഹം അപൂർണ്ണമായിരുന്നു. ലോയിയെക്കുറിച്ച് അജ്ഞാതമാണെങ്കിലും ജീവചരിത്രകാരൻ കരോലിൻ ബർക്ക് രേഖപ്പെടുത്തുന്നതുപോലെ, മിന എന്ന കുട്ടിയുമായി ഏഴുമാസം ഗർഭിണിയായതിനാൽ അമ്മ അപമാനത്തിന്റെ സമ്മർദ്ദത്തിൽ പിതാവിനെ വിവാഹം കഴിച്ചു. വിവാഹിതയാകാതെ ഗർഭിണിയായതിനാൽ സ്റ്റീഫൻ ഹവീസുമായുള്ള വിവാഹത്തിലേക്ക് തിരിയുമ്പോൾ ലോയിയുടെ ജീവിതത്തിൽ ഈ അവസ്ഥ പിന്നീട് പ്രതിഫലിക്കുന്നു. ലോറിയും ബ്രയാനും ആകെ മൂന്ന് പെൺമക്കളുണ്ടായിരുന്നു. മിന മൂത്തവളായിരുന്നു
അവളുടെ കവിതയിലും എഴുത്തിലും, ആംഗ്ലോ-മംഗ്‌റൽസ് ഓഫ് ദി റോസ് മുതൽ അവസാനത്തെ ഗദ്യഭാഗങ്ങൾ വരെ, ലോയ് തന്റെ അമ്മയെ അമിതമായി ഇവാഞ്ചലിക്കൽ വിക്ടോറിയൻ എന്ന് വിശേഷിപ്പിക്കുന്നു. ബർക്ക് രേഖപ്പെടുത്തുന്നതുപോലെ: "ഭാവന പാപത്തിന്റെ ഉറവിടമായ ഒട്ടുമിക്ക ഇവാഞ്ചലിസ്റ്റുകളെപ്പോലെ, ജൂലിയ തന്റെ കുട്ടിയുടെ കണ്ടുപിടിത്തത്തിന്റെ കഴിവിനെ അവിശ്വസിച്ചു." തതന്റെ അമ്മയെ പരാമർശിച്ച്, "എന്റെ അസ്തിത്വത്തിന്റെ രചയിതാവ്, എന്റെ ഭയത്തിന്റെ രചയിതാവ്" എന്ന വസ്തുതയിൽ താൻ അസ്വസ്ഥനായിരുന്നുവെന്ന് ലോയ് അനുസ്മരിച്ചു. അവളുടെ "പാപത്തിന് അവളെ നിരന്തരം ശിക്ഷിക്കുക മാത്രമല്ല, അമ്മയെ തിരിച്ചറിയാൻ ലോയ് ബുദ്ധിമുട്ടി. എന്നാൽ ബ്രിട്ടീഷ് സാമ്രാജ്യത്തിന്റെ തീക്ഷ്ണമായ പിന്തുണയും, പ്രബലമായ യഹൂദവിരുദ്ധതയും ( അതിൽ അവളുടെ ഭർത്താവും ഉൾപ്പെടുന്നു), ദേശീയവാദ ജിംഗോയിസവും ഉയർത്തിപ്പിടിച്ചു.
ലോയിയുടെ ഔപചാരിക കലാ വിദ്യാഭ്യാസം 1897 അവസാനത്തോടെ സെന്റ് ജോൺസ് വുഡ് സ്കൂളിൽ ആരംഭിച്ചു, അവിടെ അവർ ഏകദേശം രണ്ട് വർഷത്തോളം തുടർന്നു. തിരിഞ്ഞുനോക്കുമ്പോൾ, ലോയ് ഇതിനെ "ലണ്ടനിലെ ഏറ്റവും മോശം ആർട്ട് സ്കൂൾ" എന്നും "നിരാശയുടെ ഒരു സങ്കേതം" എന്നും വിളിച്ചു. ലോയിയുടെ പിതാവ് അവളെ ആർട്ട് സ്കൂളിൽ പോകാൻ നിർബന്ധിച്ചു, അത് അവളെ കൂടുതൽ വിവാഹിതയാക്കുമെന്ന പ്രതീക്ഷയിലാണ്. ഈ സമയത്ത്, ലോയ് ഡാന്റേ ഗബ്രിയേൽ റോസെറ്റിയോടും ക്രിസ്റ്റീന റോസെറ്റിയോടും ആകൃഷ്ടനായി, വളരെ ബോധ്യപ്പെട്ടതിന് ശേഷം അവളുടെ ഡാന്റെയുടെ സമ്പൂർണ്ണ കൃതികളും അദ്ദേഹത്തിന്റെ പെയിന്റിംഗുകളുടെ പുനർനിർമ്മാണങ്ങളും ക്രിസ്റ്റീനയുടെ കവിതകളുടെ ചുവന്ന മൊറോക്കൻ ലെതർ പതിപ്പും വാങ്ങാൻ അവളുടെ പിതാവിനെ പ്രേരിപ്പിക്കാൻ കഴിഞ്ഞു. . അവൾ പ്രീ-റാഫേലൈറ്റുകളോട് അഭിനിവേശമുള്ളവളായി, ആദ്യം വില്യം മോറിസിന്റെ സൃഷ്ടിയിൽ നിന്ന് ആരംഭിച്ച് പിന്നീട് എഡ്വേർഡ് ബേൺ-ജോൺസിലേക്ക് തിരിയുന്നു (അക്കാലത്ത് അവളുടെ പ്രിയപ്പെട്ട സൃഷ്ടി, അവശിഷ്ടങ്ങൾക്കിടയിലുള്ള പ്രണയമായിരുന്നു). അമ്മയുടെ നിയന്ത്രണം കാരണം അവൾ എങ്ങനെ സ്വയം പ്രകടിപ്പിക്കുന്നു എന്ന കാര്യത്തിൽ ലോയ് ശ്രദ്ധിക്കേണ്ടതുണ്ട്. ഉദാഹരണത്തിന്, തന്റെ അമ്മ നഗ്നയായ ആൻഡ്രോമിഡയെ ഒരു പാറയിൽ കെട്ടിയിട്ട് വരച്ചതായി ലോയ് വിവരിച്ചു, അവളുടെ അമ്മയെ അപകീർത്തിപ്പെടുത്തുകയും വെറുക്കുകയും ചെയ്തു. ആ ജോലി വലിച്ചുകീറുകയും മകളെ "ഒരു ദുഷിച്ച സ്ലട്ട്" എന്ന് വിളിക്കുകയും ചെയ്തു.
പുറംകണ്ണികൾ
വർഗ്ഗം:1966-ൽ മരിച്ചവർ വർഗ്ഗം:1882-ൽ ജനിച്ചവർ
പറട്ടി
പശ്ചിമഘട്ടതദ്ദേശവാസിയായ ഒരു മരമാണ് പലകണിമരം എന്നും വെള്ളക്കാശാവ് എന്നും അറിയപ്പെടുന്ന പറട്ടി. . 900 മുതൻ 1500 മീറ്റർ വരെ ഉയരമുള്ള നിത്യഹരിതവനങ്ങളിൽ അടിക്കാടുകളായി കാണപ്പെടുന്നു. വംശനാശഭീതിയിലുള്ള ഈ മരം നീലഗിരി, ആനമല നിരകളിൽ കാണുന്നു,തുഷാരഗിരി വിനോദ സഞ്ചാര കേന്ദ്രത്തിൽ കാണാവുന്ന വിധത്തിൽ ഉണ്ട്
പുറത്തേക്കുള്ള കണ്ണികൾ
കൂടുതൽ വിവരവും കാണുന്ന ഇടങ്ങളും
വർഗ്ഗം:വൃക്ഷങ്ങൾ വർഗ്ഗം:വംശനാശം നേരിടുന്ന വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ വർഗ്ഗം:പുത്രഞ്ജീവേസീ
അമലഗിരി
അമലഗിരി കോട്ടയം നഗരത്തിലെ ഒരു പ്രാന്തപ്രദേശമാണ്. കോട്ടയം നഗരത്തിൽനിന്ന് ഏകദേശം 9 കിലോമീറ്റർ വടക്ക് പടിഞ്ഞാറായി സ്ഥിതി ചെയ്യുന്ന ഈ സ്ഥലം ഒരു അർദ്ധ-നാഗരിക സ്വഭാവമുള്ള പാർപ്പിട മേഖലയാണ്.
മട്ടപോണി
മട്ടപോണി ഗോത്രം കോമൺവെൽത്ത് ഓഫ് വിർജീനിയയിൽ കോളോണിയൽ കാലഘട്ടംമുതൽക്കുതന്നെ സംവരണ പ്രദേശം ലഭിച്ച  രണ്ട് വിർജീനിയൻ ഇന്ത്യൻ ഗോത്രങ്ങളിലൊന്നാണ്. ഇതിൽ വലിയ മട്ടപോണി ഇന്ത്യൻ വർഗ്ഗം വിർജീനിയയിൽ വെസ്റ്റ് പോയിന്റിനു സമീപം മട്ടപോണി നദിയുടെ അതിരുകൾക്കുടനീളമായി സ്ഥിതിചെയ്യുന്ന കിങ് വില്ല്യം കൗണ്ടിയിലെ സംവരണ പ്രദേശത്താണ് അധിവസിക്കുന്നത്.
പതിനാറാം നൂറ്റാണ്ടിൽ ചീഫ് പൗവാട്ടന്റെ പാരമ്പര്യത്തിന്റെ തുടർച്ചയായുള്ള ആറു ഗോത്രങ്ങളിലൊന്നായിരുന്നു ഇത്. പോവറ്റാൻ ചീഫിനു കീഴിലെ മറ്റ് അംഗങ്ങളെപ്പോലെ ഒരു അൽ‌ഗോങ്കിയൻ ഭാഷയാണ് ഈ ഗോത്രത്തിലെ ജനങ്ങൾ സംസാരിച്ചിരുന്നത്. 1607 ൽ ഇംഗ്ലീഷുകാർ എത്തിച്ചേരുകയും ജയിംസ് ടൌണിൽ കുടിയേറുകയും ചെയ്ത കാലഘട്ടത്തിൽ പൗവാട്ടന്റെ പ്രബലമായ ഗോത്ര കൂട്ടായ്മയിൽ 30 ഓളം ഗോത്രങ്ങൾ ഉൾപ്പെട്ടിരുന്നതായി കണക്കാക്കപ്പെടുന്നു.
ഇതുകൂടാതെ, ഒരു മട്ടപോണി ബാന്റ് സംവരണ പ്രദേശത്തിന് പുറത്തായി, മട്ടപോണി നദിയുടെ ഉന്നതഭാഗത്തെ സംയോജിപ്പിക്കപ്പെടാത്ത ആഡംസ്ടൌൺ എന്നു പേരുള്ള കുഗ്രാമത്തിൽ കാലങ്ങളായി അധിവസിച്ചിരുന്നു. ഇതൊരു ഇന്ത്യൻ പ്രദേശമായി പതിനേഴാം നൂറ്റാണ്ടിലെ രേഖകളിൽ തിരിച്ചറിയപ്പെട്ടിരുന്നു. 1921 ൽ ആഡംസ്ടൌണിലെ ഈ അപ്പർ മട്ടപോണി ഗോത്രവർഗം ഔദ്യോഗിക സമൂഹമായി സംഘടിപ്പിക്കപ്പെടുകയുണ്ടായി. വെർജീനിയയിലെ കോമൺവെൽത്ത് ഓഫ് വിർജീനിയ ഒരു ഗോത്രമായി അംഗീകരിക്കപ്പെട്ട ഇവർക്ക് ഹാനോവർ കൗണ്ടിയിൽ 32 ഏക്കർ (130,000 m2) പ്രദേശം കൈവശത്തിലുണ്ട്. 2018 ജനുവരി 12 ന് പാസാക്കിയ 2017 ലെ തോമസിന ഇ. ജോർഡൻ ഇന്ത്യൻ ട്രൈബ്സ് ഓഫ് വിർജീനിയ ഫെഡറൽ റെക്കഗ്നിഷൻ ആക്ട് പ്രകാരം അപ്പർ മട്ടപോണി ഗോത്രത്തിന് ഫെഡറൽ പദവി നൽകപ്പെട്ടു.
ഫെഡറൽ അംഗീകാരം ലഭിച്ചിട്ടുള്ള പമൻസ്കി ഇന്ത്യക്കാരുടെ ഒരു ശാഖയായിട്ടാണ് മട്ടപോണി ഇന്ത്യക്കാരെ തരം തിരിച്ചിരിക്കുന്നത്. മട്ടപോണി, പമൻസ്കി ഇന്ത്യൻ വർഗ്ഗങ്ങൾക്ക് സമാനമായ ഒരു സാംസ്കാരിക അടിത്തറയുണ്ട് എന്നതുപോലെതന്നെ ഒരേ ചരിത്രപരമായ രാഷ്ട്രീയ സംവിധാനത്തിൽ നിന്നാണ് അവർ എത്തിയത്.
അവലംബം
വർഗ്ഗം:അമേരിക്കൻ ഇന്ത്യൻ ജനത
ഏണസ്റ്റ് ലുഡ്വിഗ് ആൽഫ്രഡ് ഹെഗർ
ലഘുചിത്രം| ആൽഫ്രഡ് ഹെഗർ അല്ലെങ്കിൽ പുതിയ മെഡിക്കൽ ഉപകരണങ്ങളും സാങ്കേതിക വിദ്യകളും വികസിപ്പിക്കുന്നതിൽ പ്രശസ്തനായ ഒരു ജർമ്മൻ ഗൈനക്കോളജിസ്റ്റായിരുന്നു ആൽഫ്രഡ് ഹെഗർ എന്ന ഏണസ്റ്റ് ലുഡ്‌വിഗ് ആൽഫ്രഡ് ഹെഗർ. 1830 ജനുവരി 6 ന് ജർമ്മനിയിലെ ഡാർംസ്റ്റാഡിൽ ജനിച്ച അദ്ദേഹം 1914 ഓഗസ്റ്റ് 5 ന് അന്തരിച്ചു. അദ്ദേഹത്തെ ബ്രെയ്‌സ്‌ഗൗവിൽ അടക്കം ചെയ്തു.
ഒരു നാടൻ വൈദ്യനായിരുന്ന ജോഹാൻ ഓഗസ്റ്റ് ഹെഗാറിന്റെ (1794-1882) മകനായിരുന്നു ഹെഗാർ. ഗീസെൻ, ഹൈഡൽബെർഗ്, ബെർലിൻ, വിയന്ന എന്നിവിടങ്ങളിൽ വൈദ്യശാസ്ത്രം പഠിച്ച അദ്ദേഹം, ബിരുദാനന്തരം സൈന്യത്തിൽ ചേർന്ന് മിലിട്ടറി ഫിസിഷ്യനായി ജോലി ചെയ്തു. പിന്നീട് ഡാർംസ്റ്റാഡ് നഗരത്തിൽ പ്രസവചികിത്സകനായി സ്വകാര്യ പ്രാക്ടീസിലേക്ക് പോയി.
ആൽഫ്രഡ് ഹെഗർ 1864-ൽ ഫ്രീബർഗ് സർവകലാശാലയിൽ ഗൈനക്കോളജി ആൻഡ് ഒബ്‌സ്റ്റട്രിക്‌സ് പ്രൊഫസറായി ഓട്ടോ സ്പീഗൽബെർഗിന്റെ പിൻഗാമിയായി തിരഞ്ഞെടുക്കപ്പെട്ടു, 1868-ൽ യൂണിവേഴ്സിറ്റി മെഡിക്കൽ സെന്റർ ഫ്രീബർഗിന്റെ യൂണിവേഴ്‌സിറ്റി-ഫ്രൗൻക്ലിനിക്കിന്റെ ആദ്യത്തെ തലവനായിരുന്നു അദ്ദേഹം. ഹെഗാർ 1898-ൽ "Beiträge zur Geburthilfe und Gynäkologie" എന്ന ജേണലും ആരംഭിച്ചു. ആൻറിസെപ്റ്റിക്സിന്റെയും ആന്റിസെപ്റ്റിക് നടപടിക്രമങ്ങളുടെയും തുടക്കക്കാരനായിരുന്നു അദ്ദേഹം. ഹെഗാർ 1904-ൽ വിരമിച്ചു.
ഹെഗാർസ് ചിഹ്നം, ഹെഗാർ ഡൈലേറ്ററുകൾ, ഹെഗാർസ് ഓപ്പറേഷൻ, പൊട്ടിയ പെരിനിയം നന്നാക്കാനുള്ള ഓപ്പറേഷൻ എന്നിവ അദ്ദേഹം വികസിപ്പിച്ച നിരവധി സാങ്കേതിക വിദ്യകളുടെയും ഉപകരണങ്ങളുടെയും ഉദാഹരണങ്ങളിൽ ഉൾപ്പെടുന്നു. ലോകമെമ്പാടുമുള്ള ഒബ്‌സ്റ്റെട്രിക്‌സ് കോളേജുകളിൽ അദ്ദേഹത്തിന്റെ കൃതികൾ ഇപ്പോഴും വ്യാപകമായി ചർച്ച ചെയ്യപ്പെടുന്നു.
ഗൈനക്കോളജിസ്റ്റായ റുഡോൾഫ് കാൽറ്റെൻബാച്ചിനൊപ്പം (1842-1893), മൂന്ന് പതിപ്പുകളായി പ്രസിദ്ധീകരിച്ച ഓപ്പറേറ്റീവ് ഗൈനക്കോളജിയുടെ സഹ-രചയിതാവായിരുന്നു അദ്ദേഹം.
പുറം കണ്ണികൾ
വർഗ്ഗം:1914-ൽ മരിച്ചവർ വർഗ്ഗം:1830-ൽ ജനിച്ചവർ
ലളിത കുമാരമംഗലം
ദേശീയ വനിതാ കമ്മീഷൻ അധ്യക്ഷയാണ് ലളിത കുമാരമംഗലം. ബി.ജെ.പി. ദേശീയ എക്‌സിക്യൂട്ടീവ് അംഗവും പാർട്ടി വക്താവുമാണ് തമിഴ്‌നാട് സ്വദേശിനിയായ ലളിത കുമാരമംഗലം. 2014 സെപ്റ്റംബർ 17 നാണ് അവർ ദേശീയ വനിതാ കമ്മീഷൻ അധ്യക്ഷയായി നിയമിതയായത്.
കുടുംബം
കമ്യൂണിസ്റ്റ് പാർട്ടി പ്രവർത്തകനും ഇന്ദിരാ ഗാന്ധി മന്ത്രിസഭയിൽ 1971-1972 കാലത്ത് ഇരുമ്പ്-സ്റ്റീൽ ഖനി വകുപ്പ് മന്ത്രിയും ആയിരുന്ന മോഹൻ കുമാരമംഗലം ആണ് ഇവരുടെ പിതാവ്. ഇവരുടെ മുത്തച്ഛൻ പി.സുബ്ബരായൻ മദ്രാസ് പ്രസിഡൻസി യുടെ മുഖ്യമന്ത്രി ആയിരുന്നു. പശ്ചിമ ബംഗാൾ മുൻ മുഖ്യമന്ത്രി ആയിരുന്ന അജോയ് മുഖർജിയുടെ മരുമകൾ ആയ കല്യാണി മുഖർജി ആയിരുന്നു ഇവരുടെ അമ്മ. മുൻ ബി.ജെ.പി നേതാവായിരുന്ന അന്തരിച്ച രംഗരാജൻ കുമാരമംഗലത്തിന്റെ സഹോദരി കൂടിയാണ് ലളിത കുമാരമംഗലം.
അവലംബം
വർഗ്ഗം:ഇന്ത്യൻ വനിതകൾ വർഗ്ഗം:തമിഴ് ജനത വർഗ്ഗം:ദേശീയ വനിതാ കമ്മീഷൻ
ചെറിയ നെല്ലിക്കോഴി
കുളക്കോഴിയോട് സാദൃശ്യമുള്ള ഒരു ചെറിയ നീർപ്പക്ഷിയാണ് ചെറിയ നെല്ലിക്കോഴി   (Baillon's crake). കേരളത്തിൽ ഇവ അപൂവ്വവും മഞ്ഞുകാല സന്ദർശകരും ആണ്.
അവലംബം
വർഗ്ഗം:കേരളത്തിലെ പക്ഷികൾ
ജിജാബായി
മറാത്ത സാമ്രാജ്യ സ്ഥാപകനായ ചത്രപതി ശിവജി മഹാരാജാവിന്റെ മാതാവായ ജിജാബായി ഷഹജി ഭോസ്ലെ (12 ജനുവരി 1598 – 17 ജൂൺ 1674) രാജമാത ജിജബായി എന്നും അറിയപ്പെടുന്നു.
ജീവിതരേഖ
ലഖോജിറാവോ ജാദവ്ന്റെയും മ്ഹൽസബായിയുടെയും പുത്രിയായി സികന്ദിനടുത്തുള്ള ഡ്യൂലഗോണിൽ (മഹാരാഷ്ട്രയിലെ ബുൽദാനയിൽ)1598 ജനുവരി 12ന് ജനിച്ചു. അദിൽഷാഹി സുൽത്താന്റെ പടത്തലവനായ വെരുൾ ഗ്രാമത്തിലെ മലോജി ഭോസ്ലെയുടെ പുത്രനായ ഷഹാജി ഭോസ്‌ലെയാണ് ജിജാബായി വിവാഹം ചെയ്തത്.
ചരിത്രം
ഡ്യൂൽഗണിലെ ലഖോജീരോ ജാദവ്ന്റെ മകളായി, സിന്ധ്ഘെഡിനരികിൽ (മഹാരാഷ്ട്ര സംസ്ഥാനത്തിൽ ഇന്നത്തെ ബൽദാന ജില്ലയിൽ)1598 ജനുവരി 12 ന് ജിജാബായി ജനിച്ചു. അവരുടെ അമ്മ മഹാലസബായി ആയിരുന്നു. ചെറുപ്പത്തിൽ തന്നെ ജിജാബായി വെരുൾ ഗ്രാമത്തിലെ പടത്തലവനായ മാലോജി ഭോസ്‌ലെയുടെ മകനായ ഷഹാജി ഭോസ്‌ലെയെ വിവാഹം ചെയ്തു.
ജിജാബായിയുടെ അമ്മായിയപ്പൻ മാലോജി ഭോസ്‌ലെ തന്റെ പിതാവ് ലഖോജിറാവു ജാദവിന്റെ നേതൃത്വത്തിൽ സേവനമനുഷ്ഠിക്കുന്ന ഒരു സൈനികനായി ഔദ്യോഗിക ജീവിതം ആരംഭിച്ചു. അവരുടെ ജന്മ കുടുംബമായ ജാദവ് കുടുംബം പ്രദേശത്ത് താരതമ്യേന ഉയർന്ന നിലയിലായിരുന്നു. അതേസമയം ഭർത്താവിന്റെ കുടുംബം പുതുതായി ഉയർന്നുവന്നവരായിരുന്നു. ജിജാബായി ആറ് കുട്ടികളെ പ്രസവിച്ചിരുന്നു. ആറിൽ, നാല് കുട്ടികൾ ശൈശവാവസ്ഥയിൽ മരിച്ചു. രണ്ട് മക്കളായ സാംബാജിയും ശിവാജിയും മാത്രമാണ് പ്രായപൂർത്തിയായത്.
1674 ജൂൺ 17 ന് ജിജാബായ് അന്തരിച്ചു.
കോളിൻ ബാച്ച്
ബാഹ്യ ലിങ്കുകൾ
വർഗ്ഗം:ഓസ്ട്രേലിയയിലെ ഒളിമ്പിക് ഫീൽഡ് ഹോക്കി കളിക്കാർ വർഗ്ഗം:ഓസ്ട്രേലിയൻ പുരുഷ ഫീൽഡ് ഹോക്കി കളിക്കാർ വർഗ്ഗം:ഓസ്ട്രേലിയൻ ഫീൽഡ് ഹോക്കി കോച്ചുകൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഓസ്ട്രേലിയൻ ഒളിമ്പിക് കോച്ചുകൾ
ചിന്തയേഹം സദാ
മുത്തുസ്വാമി ദീക്ഷിതർ സംസ്കൃതഭാഷയിൽ രചിച്ചിരിക്കുന്ന ഒരു കൃതിയാണ് ചിന്തയേഹം സദാ. ശങ്കരാഭരണം രാഗത്തിൽ ചതുശ്ര ഏകം താളത്തിലാണ്   ഈ കൃതി ചിട്ടപ്പെടുത്തിയിരിക്കുന്നത്.
വരികൾ
ചിന്തയേഹം സദാ ചിദ്സഭാനായകം ചിന്തിതാർഥദായകം ജീവേശ്വര ഭേദാപഹം ചിന്താമണി സ്വരൂപം താണ്ഡവേശ്വരം ശാന്തം മുനിമഹിതം സദ്ഗുരുഗുഹ ശങ്കരം സന്തതം സാംബമീശം മുദാ ഭാവയേ അനന്തകോടി ബ്രഹ്മാണ്ഡനാഥം വിമലം ആദിമധ്യാന്തവർജ നിരാധാരം ആകാശ നാദാന്തസ്ഥം സുന്ദരം സുധാംശുമൗലിം ശിവം ഭ്രാന്തിവാരണ നിപുണം ഭാനുകോടിഭാസ്വരം ദന്തിചർമാംബരം ധനദഹിതം ഭാരതീകാന്ത ഹരിനുതം കരകൃതമൃഗം എകാന്തഹൃദയേ ശിവകാമസുന്ദരീപതിം
പുറത്തേക്കുള്ള കണ്ണികൾ
വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ വർഗ്ഗം:സംസ്കൃതം ഭാഷയിൽ ചിട്ടപ്പെടുത്തിയ സംഗീതകൃതികൾ വർഗ്ഗം:ശങ്കരാഭരണം രാഗത്തിൽ ചിട്ടപ്പെടുത്തിയ കൃതികൾ വർഗ്ഗം:ചതുശ്ര ഏകം താളത്തിൽ ചിട്ടപ്പെടുത്തിയ കൃതികൾ
തളങ്കര
കാസർഗോഡ് നഗരസഭയിൽ ഉൾപ്പെടുന്ന ഒരു പ്രദേശമാണ് തളങ്കര. ഇന്ത്യയിലെ ആദ്യകാല മുസ്ലീം പള്ളികളിലൊന്ന് സ്ഥിതിചെയ്യുന്ന സ്ഥലം എന്ന നിലയിൽ പ്രസിദ്ധമാണ് ഈ പ്രദേശം. ഇവിടെയുള്ള ഭൂരിഭാഗം പേരും മിഡിൽ ഈസ്റ്റിലെ ഗൾഫ് രാജ്യങ്ങളെ ആശ്രയിച്ചു കഴിയുന്നു. പടിഞ്ഞാർ, പടിഞ്ഞാർ കുന്നിൽ, കടവത്ത്, ഖാസിലേൻ, ജദീദ് റോഡ്, ബാങ്കോട്, ദീനാർ നഗർ, മുപ്പതാം മൈൽ എന്നീ മൊഹല്ലകൾ അടങ്ങിയതാണ് തളങ്കര. ഓരോ മൊഹല്ലകൾക്കും പ്രത്യേകം മസ്ജിദുകളും മദ്രസകളുമുണ്ട്.
അവലംബം
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
വർഗ്ഗം:കാസർഗോഡ്_ജില്ലയുടെ_ഭൂമിശാസ്ത്രം_-_അപൂർണ്ണലേഖനങ്ങൾ
അഡയാർ ഫിലിം ഇൻസ്റ്റിറ്റ്യൂട്ട്‌
ഇന്ത്യയിലെ ആദ്യകാല ചലച്ചിത്ര പരിശീലന സ്ഥാപനങ്ങളിലൊന്നാണ് ചെന്നൈയിലെ അഡയാർ ഫിലിം ഇൻസ്റ്റിറ്റിയൂട്ട് എന്ന് പൊതുവെ അറിയപ്പെടുന്ന '''എം.ജി.ആർ. ഗവ. ഫിലിം ആൻഡ് ടി.വി. ഇൻസ്റ്റിറ്റിയൂട്ട്'''. ചലച്ചിത്ര നിർമ്മാണം, അഭിനയം, സംവിധാനം തുടങ്ങിയ നിരവധി കോഴ്‌സുകൾ ഉള്ളതിനു പുറമേ പുതിയതായി ത്രീ-ഡി അനിമേഷൻ ആൻഡ് വിഷ്വൽ എഫക്ട്‌സ് കോഴ്‌സുകളും ഇവിടെ തുടങ്ങാനിരിക്കുന്നു.
ചരിത്രം
1945-ൽ സെൻട്രൽ പോളിടെക്‌നിക് എന്ന പേരിലായിരുന്നു തുടക്കം. അക്കാലത്ത് ലൈസൻസ് ഇൻ സിനിമാട്ടോഗ്രാഫ് ആൻഡ് സൗണ്ട് എൻജിനീയറിംഗ് എന്ന കോഴ്‌സ് മാത്രമാണുണ്ടായിരുന്നത്. പിന്നീട് 1957-ൽ ഈ സ്ഥാപനം ചലച്ചിത്ര ഇൻസ്റ്റിറ്റിയൂട്ടായി മാറുകയായിരുന്നു. തമിഴിലെ അറിയപ്പെടുന്ന നടൻ കൂടിയായ രവിരാജ് ആണ് ഇപ്പോൾ അഡയാർ ഫിലിം ഇൻസ്റ്റിറ്റിയൂട്ടിന്റെ ഡയറക്ടർ.
1994-ൽ സിനിമാ നിർമ്മാണ സൗകര്യങ്ങൾ വിപുലീകരിക്കുന്നതിന്റെ ഭാഗമായി തമിഴ്‌നാട് സർക്കാർ അഡയാർ ഫിലിം ഇൻസ്റ്റിറ്റിയൂട്ടിനടുത്തായി എം.ജി.ആർ. ഫിലിം സിറ്റി സ്ഥാപിച്ചു. 1997 ഒക്ടോബർ 16-ാം തിയതി ചെന്നൈ സന്ദർശിച്ച ഇംഗ്ലണ്ടിലെ എലിസബത്ത് രാജ്ഞി എം.ജി.ആർ. ഫിലിം സിറ്റിയിലെത്തി മരുതനായകം എന്ന തമിഴ് ചലച്ചിത്രത്തിന്റെ ചിത്രീകരണം നേരിൽ സന്ദർശിക്കുകയുണ്ടായി.
അവലംബം
വർഗ്ഗം:ചലച്ചിത്രപരിശീലന സ്ഥാപനങ്ങൾ
മൊയ്തു കിഴിശ്ശേരി
മലയാളത്തിലെ ഒരു സഞ്ചാര സാഹിത്യകാരനാണ് മൊയ്തു കിഴിശ്ശേരി.
ജീവിതരേഖ
1959ൽ ഇല്ല്യൻ അഹമ്മദ്കുട്ടി ഹാജിയുടേയും കദിയക്കുട്ടിയുടേയും പന്ത്രണ്ടു മക്കളിൽ ഏഴാമത്തെ പുത്രനായി മലപ്പുറം ജില്ലയിലെ കിഴിശ്ശേരിയിൽ ജനിച്ചു. നാലാം ക്ലാസ്സുവരെ മാത്രമാണു ഔപചാരിക വിദ്യാഭ്യാസം.
1976 മുതലാണ് അദ്ദേഹം ലോകസഞ്ചാരം തുടങ്ങിയത്. യാത്രകൾക്കിടയിൽ ഇറാനിൽ സൈനിക സേവനം, ഇറാഖിൽ ചാരവൃത്തി, അഫ്ഗാൻ മലനിരകളിൽ ഗറില്ലാ പോരാളികളോപ്പം ഗറില്ലാ പോരാട്ടങ്ങൾ എന്നിവയിലെല്ലാം മൊയ്തു പങ്കാളിയായി. ഇറാൻ-ഇറാഖ് യുദ്ധത്തിൽ ഇറാൻസൈനികനായി സേവമനുഷ്ഠിച്ച മൊയ്തു, 1980-81ൽ ഇറാനിലെ ഔദ്യോഗിക വാർത്താ ഏജൻസിയായ ഇർനയുടെ റിപ്പോർട്ടറുമായിരുന്നു. പിന്നീട് ഇറാഖിന്റെ ചാരസംഘടനയിലും മൊയ്തു പ്രവത്തിച്ചു.
പുറത്തേക്കുള്ള കണ്ണി
വർഗ്ഗം:മലയാള സഞ്ചാരസാഹിത്യകാരന്മാർ വർഗ്ഗം:മലപ്പുറം ജില്ലയിൽ ജനിച്ചവർ
സൗബിൻ സാഹിർ
മലയാളത്തിലെ ഒരു നടനും സംവിധായകനുമാണ് സൗബിൻ ഷാഹിർ. സഹ സംവിധായകനായാണ് ഇദ്ദേഹം സിനിമയിൽ എത്തിയത്. ഫാസിൽ, സിദ്ധിഖ് എന്നിവരോടൊപ്പം സഹായി ആയി പ്രവർത്തിച്ചിട്ടുണ്ട്. സുഡാനി ഫ്രം നൈജീരിയ ആണ് നായകനായി വേഷമിട്ട ആദ്യ ചലചിത്രം. ഈ ചിത്രത്തിലെ അഭിനയത്തിന് മികച്ച നടനുള്ള സംസ്ഥാന പുരസ്ക്കാരം ലഭിച്ചു. കൊച്ചി സ്വദേശിയാണ്.
അവലംബം
വർഗ്ഗം:മലയാളചലച്ചിത്രനടന്മാർ വർഗ്ഗം:1983-ൽ ജനിച്ചവർ
റുഡോൾഫ് കാൽടെൻബാക്ക്
വലത്ത്‌|ലഘുചിത്രം| റുഡോൾഫ് കാൽറ്റൻബാക്ക് (1842–1893) ഒരു ജർമ്മൻ സ്വദേശിയായ ഗൈനക്കോളജിസ്റ്റായിരുന്നു റുഡോൾഫ് കാൽറ്റെൻബാക്ക് (ജീവിതകാലം: 12 മെയ് 1842 – 21 നവംബർ 1893). അദ്ദേഹം ഫ്രീബർഗ് ഇം ബ്രെയ്‌സ്‌ഗൗ സ്വദേശിയായിരുന്നു.
1865-ൽ അദ്ദേഹം വിയന്ന സർവകലാശാലയിൽ നിന്ന് വൈദ്യശാസ്ത്രത്തിൽ ഡോക്ടറേറ്റ് നേടി, തുടർന്ന് വിയന്നയിലെ ശസ്ത്രക്രിയാ ആശുപത്രിയിൽ ജോഹാൻ വോൺ ഡുംറീച്ചറുടെ കീഴിൽ (1815-1880) തൊഴിൽ പരിശീലനം നേടി. 1867 മുതൽ 1873 വരെ അദ്ദേഹം ഫ്രീബർഗിലെ ആൽഫ്രഡ് ഹെഗാറിന്റെ (1830-1914) സഹായിയായിരുന്നു, പിന്നീട് ഗീസെൻ സർവകലാശാലയിൽ ഗൈനക്കോളജി ആൻഡ് ഒബ്‌സ്റ്റട്രിക്‌സ് പ്രൊഫസറായി. 1887-ൽ അദ്ദേഹം ഹാലെയിൽ OB/GYN പ്രൊഫസറായി, അവിടെ അദ്ദേഹം റോബർട്ട് മൈക്കിലിസ് വോൺ ഓൾഷൗസന്റെ (1835-1915) പിൻഗാമിയായി. ഓസ്‌ട്രോ-പ്രഷ്യൻ (ഓസ്ട്രിയൻ ഭാഗത്ത്), ഫ്രാങ്കോ-പ്രഷ്യൻ യുദ്ധസമയത്ത് കൽറ്റെൻബാക്ക് സൈന്യത്തിൽ സേവനമനുഷ്ഠിച്ചു.
ആൽഫ്രഡ് ഹെഗാറുമായി സഹകരിച്ച് ഓപ്പറേറ്റീവ് ഗൈനക്കോളജിയെക്കുറിച്ചുള്ള ഒരു പുസ്തകം ഉൾപ്പെടെ നിരവധി മെഡിക്കൽ പ്രസിദ്ധീകരണങ്ങൾക്കായി കാൽറ്റെൻബാക്ക് ഓർമ്മിക്കപ്പെടുന്നു. കാൽറ്റൻബാഷെമ (കാൽറ്റൻബാച്ച് ചാർട്ട്) എന്ന പേരിൽ ആർത്തവചക്രം ഉൾപ്പെടുന്ന ഒരു ഗൈനക്കോളജിക്കൽ ഗ്രാഫിക് എയ്ഡ് അവതരിപ്പിച്ചതിന്റെ ബഹുമതിയും അദ്ദേഹത്തിനുണ്ട്.
അവലംബം
വർഗ്ഗം:1893-ൽ മരിച്ചവർ വർഗ്ഗം:1842-ൽ ജനിച്ചവർ
കേരള യുക്തിവാദി സംഘം
ചരിത്രം
മേൽപ്പറഞ്ഞ സംഘടനാസ്ഥാപനത്തിനു മുൻപ്, കേരളത്തിലെ യുക്തിവാദമനോഭാവമുള്ള ആളുകളുടെ പ്രാദേശികവും ഒറ്റപ്പെട്ടതുമായ കൂട്ടായ്മകൾ നിലനിന്നിരുന്നു. 1911 നവംബർ 11നു കൊച്ചി സംസ്ഥാനത്ത് രാമവർമ്മ തമ്പാൻ പ്രസിഡന്റും എം.സി.ജോസഫ് സെക്രട്ടറിയും, പനമ്പിള്ളി ഗോവിന്ദമേനോൻ ഖജാൻജിയുമായി ഒരു യുക്തിവാദിസംഘം റജിസ്റ്റർ ചെയ്തു പ്രവർത്തനമാരംഭിച്ചു. 'യുക്തിവാദി' എന്ന മാസികയുടെ ആരംഭത്തോടുകൂടി സ്ഥാപിതമായ ഈ യുക്തിവാദിസംഘം അധികകാലം നിലനിന്നില്ല. സംഘടന ഇല്ലാതായെങ്കിലും യുക്തിവാദികളടെ സമ്മേളനങ്ങൾ കേരളത്തിൽ പലയിടത്തും നടന്നു പോന്നു.
1930കളുടെ അവസാനത്തിൽ കമ്മ്യൂണിസ്റ്റു-സോഷ്യലിസ്റ്റു പ്രസ്ഥാനങ്ങളിലേക്കു കടന്നു വന്ന അംഗങ്ങളിൽ ഭൂരിപക്ഷവും യുക്തിവാദ മനോഭാവമുള്ളവരായിരുന്നെങ്കിലും ഒരു യുക്തിവാദപ്രസ്ഥാനം രൂപം കൊള്ളുകയുണ്ടായില്ല. ഇന്ത്യക്കു സ്വാതന്ത്ര്യം ലഭിച്ചു കഴിഞ്ഞ കാലഘട്ടങ്ങളിൽ ചിലയിടത്തു ജാതിക്കെതിരായ സംഘടനകളും, യുക്തിവാദസംഘടനകളും പ്രവർത്തിക്കാൻ തുടങ്ങിയിരുന്നു. അക്കൂട്ടത്തിൽ എടുത്തു പറയാവുന്ന ഒന്നാണു റിട്ടയേഡ് ഹൈക്കോടതി ജഡ്ജിയായിരുന്ന എച്ച്. കൃഷ്ണയ്യർ പ്രസിഡന്റും, എം.പ്രഭ സെക്രട്ടറിയും, സി. കേശവൻ, കെ. ദാമോദരൻ, ചൊവ്വര പരമേശ്വരൻ എന്നിവർ അംഗങ്ങളുമായുള്ള സംഘം. 1949 ൽ അതിന്റെ ആഭിമുഖ്യത്തിൽ യൂണിവേഴ്സിറ്റി മെൻസ് ഹോസ്റ്റലിൽ വെച്ചു എം.സി.ജോസഫ്, സഹോദരൻ അയ്യപ്പൻ, എസ്. രാമനാഥൻ, ബാഹുലേയൻ മുതലായവരെ പങ്കെടുപ്പിച്ചു കൊണ്ടു ഒരു സമ്മേളനം നടത്തിയതു ജനശ്രദ്ധ പിടിച്ചു പറ്റുകയുണ്ടായി.
സംഘടനക്കു ബൗദ്ധികമായും സംഘടനാപരമായും വലിയ സംഭാവന നൽകിയ വ്യക്തിയാണു അന്തരിച്ച ജോസഫ് ഇടമറുക്. മേൽപ്പറഞ്ഞ കാലഘട്ടത്തിൽ അദ്ദേഹം തൊടുപുഴ കേന്ദ്രീകരിച്ചു യുക്തിവാദി സമ്മേളനങ്ങൾ നത്തിയിരുന്നു. 1965 സെപ്റ്റംബറിൽ കോഴിക്കോട് വീറ്റ് ഹൗസിൽ ബി.കെ.വെങ്ങാലിലും, തെരുവത്തു രാമനും ഒരു പത്രപ്രസ്താവന വഴി യുക്തിവാദികളുടെ ഒരു യോഗം വിളിച്ചു കൂട്ടി. കെ.കെ.പണിക്കരുടെ അദ്ധ്യക്ഷതയിൽ ചേർന്ന ആ യോഗത്തിൽ വെച്ച് അദ്ദേഹം പ്രസിഡന്റും, ബി.കെ. വെങ്ങാലിൽ സിക്രട്ടറിയും, യു.കലാനാഥൻ ഓർഗനൈസിംഗ് സെക്രട്ടറിയുമായി 15 പേരടങ്ങുന്ന ആദ്യത്തെ ജില്ലാ കമ്മിറ്റി രൂപീകരിക്കപ്പെട്ടു.1966 ആഗസ്റ്റിൽ തിരുവനന്തപുരം ജില്ലയിൽ പവനൻ, പി.എസ്. രാമൻകുട്ടി, മാത്യു എം.കുഴിവേലി, പെരുമ്പടവം ശ്രീധരൻ, തോമസ് വർഗ്ഗീസ്, പി.എം. പിള്ള എന്നിവരുടെ നെതൃത്വത്തിൽ സംഘടനാ പ്രവർത്തനം തുടങ്ങി.
1962 മുതൽ എ.വി.ജോസിന്റെ നേതൃത്വത്തിൽ തൃശ്ശൂരിൽ വെച്ചു വർഷം തോറും യുക്തിവാദ സുഹൃദ് സമ്മേളനങ്ങൾ നടത്തിപ്പോന്നിരുന്നു. അക്കാലത്തു ജോസഫ് ഇടമറുകിന്റെ ശ്രമഫലമായി കോട്ടയത്തും പ്രസ്ഥാനം ശക്തിയാർജിച്ചു.
1966 ൽ പവനൻ പ്രസിഡന്റായും, പി.എസ്.രാമൻകുട്ടി സെക്രട്ടറിയായും, തോമസ് വർഗ്ഗീസ് ജോയിന്റ് സെക്രട്ടറിയായും തിരുവനന്തപുരം കമ്മിറ്റി നിലവിൽ വന്നു.
സംഘടനാരൂപം
സംസ്ഥാന കമ്മിറ്റി, ജില്ലാകമ്മിറ്റികൾ, താലൂക്ക് കമ്മിറ്റികൾ, യൂനിറ്റുകൾ എന്നിങ്ങനെയാണു കേരള യുക്തിവാദിസംഘത്തിന്റെ സംഘടനാരൂപം. 28 വർഷം മുമ്പു പ്രസിദ്ധീകരണമാരംഭിച്ച യുക്തിരേഖയാണു സംഘത്തിന്റെ മുഖമാസിക. സെക്യുലാർ ഹ്യൂമനിസ്റ്റ് എന്ന ഇംഗ്ലീഷ് ഭാഷാ പ്രസിദ്ധീകരണവും ഈ സംഘടന പ്രസിദ്ധീകരിക്കുന്നുണ്ട്. യുക്തിരേഖയുടെ സ്ഥാപക എഡിറ്ററായിരുന്നു പവനൻ. യു. കലാനാഥൻ സംഘടനയുടെ പ്രസിഡന്റായിരുന്നിട്ടുണ്ട്.
പ്രവർത്തനങ്ങൾ
മറ്റുള്ള യുക്തിവാദി സംഘടനകളെപ്പോലെ കേരളത്തിലെ സംഘവും മനുഷ്യദൈവങ്ങളുടെ കള്ളി പുറത്താക്കാൻ ശ്രമം നടത്താറുണ്ട്. പരമ്പരാഗത വിശ്വാസപ്രമാണങ്ങളെ ചോദ്യം ചെയ്യുന്നവരെ യുക്തിവാദി സംഘം പിന്തുണയ്ക്കുകയും ചെയ്യുന്നുണ്ട്. യുക്തിവാദസംഘം മിശ്രവിവാഹങ്ങൾ പ്രോത്സാഹിപ്പിക്കുന്നുണ്ട്. സ്കൂൾ പാഠപുസ്തകങ്ങളെപ്പറ്റിയുള്ള പൊതു ചർച്ചകളിലും ഇവർ സജീവമായി പങ്കെടുത്തിട്ടുണ്ട്.
കേരളത്തിൽ 3,000-ൽ അധികം അംഗങ്ങളുണ്ടെന്നാണ് സംഘം അവകാശപ്പെടുന്നത്.
അവലംബം
വർഗ്ഗം:യുക്തിവാദി സംഘങ്ങൾ വർഗ്ഗം:നിരീശ്വരവാദം
ആയാസം
ഒരു വസ്തുവിന്റെ ആകാരത്തിൽ വ്യത്യസം ഉണ്ടാക്കാൻ തക്കവണ്ണം പ്രതിമാത്ര വിസ്തീർണത്തത്തിൽ അനുഭവപ്പെടുന്ന ബലമാണ് ആയാസം (Stress).
പദാർത്ഥകണികകൾ തമ്മിലുളള ആന്തരികബലത്തിന്റെ അളവാണ് ആയാസം. ഈ ആന്തരികബലങ്ങൾ ആ വസ്തുവിൽ പ്രയോഗിച്ച ബാഹ്യബലത്തിന്റെ പ്രതിബലമാണ്. ഈ പ്രതിബലം വസ്തുവിനെ വിഭജിക്കാനോ, സമ്മർദ്ദിക്കാനോ, നിരക്കിനീക്കാനോ കാരണമായേക്കാവുന്നതാണ്. ബാഹ്യബലങ്ങൾ പ്രതലബലങ്ങളോ (surface force) കായബലങ്ങളോ (body force) ആകാം. പദാർത്ഥത്തിലെ ഒരു സാങ്കല്പിക തലത്തിനിടയിലൂടെ ഒരു കണം തൊട്ടടുത്ത കണത്തിന്മേൽ ചെലുത്തുന്ന ശരാശരി ബലം പ്രതി വിസ്തീർണം ആണ് ആയാസം. The formula for uniaxial normal stress is:
ഇതിൽ σ എന്നാൽ ആയാസം, F എന്നാൽ ബലം, A എന്നാൽ പ്രതലവിസ്തീർണ്ണം.
സാർവ്വദേശീയ ഏകകവ്യവസ്ഥ (SI unit)പ്രകാരം, ബലത്തെ ന്യൂട്ടനിലും വിസ്തീർണത്തെ ചതുശ്രമീറ്ററിലും ആണ് അളക്കുന്നത്. ഇതിൽ നിന്നും, ആയാസത്തിന്റെ ഏകകം ന്യൂട്ടൺ പ്രതി ച.മീറ്റർ (N/m2) ആണെന്നു കാണാം. ആയാസത്തിന്റെ എസ് ഐ ഏകകത്തെ പാസ്കൽ (pascal) എന്നാണ് അറിയപ്പെടുന്നത്. 1 pascal (symbol Pa) is equal to 1 N/m2 ഇംപീരിയൽ ഏകകവ്യവസ്ഥയിൽ ഇത് പൗണ്ട്ബലം പ്രതി ചതുരശ്രഇഞ്ച് ("psi")ആയി ആണ് അളക്കപ്പെടുന്നത്. ആയാസത്തിന്റെ മാനവും (dimension) മർദ്ദത്തിന്റെ മാനവും ഒന്നുതന്നെയാണ്.
തുടർമാനബലതന്ത്രത്തിൽ (continuum mechanics) ബലമേറ്റപ്പെട്ട (loaded) വിരൂപണക്ഷമമായ (deformable) ഒരു വസ്തു ഒരു തുടർമാനം (continuum) പോലെ പെരുമാറും. അതായത്, ആന്തരികബലങ്ങൾ ആ വസ്തുവിന്റെ വ്യാപ്തത്തിലുടനീളം തുടർച്ചയായി വിതരണം ചെയ്യപ്പെടും. ഈ ബലങ്ങൾ ആ വസ്തുവിന്റെ വിരൂപണത്തിന് കാരണമാകുന്നു. വസ്തുവിന്റ പ്രബലത (Strength) പര്യാപ്തമല്ലെങ്കിൽ അത് സ്ഥിരമായ ആകൃതിമാറ്റത്തിനോ ഘടനാമാറ്റത്തിനോ വിധേയമായേക്കാം.
വർഗ്ഗം:ബലം
ജോൺ മാഞ്ഞൂരാൻ
കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു ജോൺ മാഞ്ഞൂരാൻ (ജീവിതകാലം: 06 ഏപ്രിൽ 1915 - 18 മാർച്ച് 1984). മാടായി നിയമസഭാമണ്ഡലത്തിൽ നിന്നും മൂന്നാം കേരളനിയമസഭയിലേക്കും, മണ്ണാർക്കാട് നിന്ന് നാലാം കേരളനിയമസഭയിലേക്കും ഇദ്ദേഹം തിരഞ്ഞെടുക്കപ്പെട്ടു. മൂന്നും നാലും കേരളനിയമസഭയിൽ കെ.എസ്.പി.യേയാണ് ഇദ്ദേഹം പ്രതിനിധീകരിച്ചത്. മുൻ മന്ത്രിയും സോഷ്യലിസ്റ്റ് നേതാവുമായിരുന്ന മത്തായി മാഞ്ഞൂരാൻ ഇദ്ദേഹത്തിന്റെ സഹോദരനാണ്.
തിരഞ്ഞെടുപ്പ് ചരിത്രം
* മത്തായി മാഞ്ഞൂരാൻ മരിച്ചതിനേത്തുടർന്നുണ്ടായ മൂന്നാം നിയമസഭയിലെ ഉപതിരഞ്ഞെടുപ്പ്.
അസ്ഥിമരം
പശ്ചിമഘട്ടത്തിലെ തദ്ദേശവാസിയായ ഒരു വൃക്ഷമാണ് ചൂട്ട എന്നും അറിയപ്പെടുന്ന അസ്ഥിമരം. . 12 മീറ്റരോളം ഉയരം വയ്ക്കും. ആൽബട്രോസ് ശലഭത്തിന്റെ ലാർവയുടെ ഭക്ഷണസസ്യങ്ങളിൽ ഒന്നാണിത്. ഏണിക്കമ്പൻ, കൊനമരം, വെള്ളപുലി എന്നെല്ലാം ഈ മരത്തിന് പേരുകളുണ്ട്.
അകിൽ (Dysoxylum beddomei)
പശ്ചിമഘട്ടതദ്ദേശവാസിയായ ഒരു വന്മരമാണ് അകിൽ. . 30 മീറ്റർ വരെ ഉയരം വയ്ക്കും. വംശനാശഭീഷണിയിലുള്ള ഈ വൃക്ഷത്തെ വളരെ കുറഞ്ഞസ്ഥലങ്ങളിലേ കണ്ടെത്തിയിട്ടുള്ളൂ.
അസ്ഥിമരം
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:പുത്രഞ്ജീവേസീ
അകിൽ (Dysoxylum beddomei)
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:വംശനാശം നേരിടുന്ന വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ വർഗ്ഗം:മീലിയേസീ
ജോയ് മാത്യു
മലയാള ചലച്ചിത്ര അഭിനേതാവ്, സംവിധായകൻ, തിരക്കഥാകൃത്ത് എന്നീ നിലകളിൽ പ്രശസ്തനാണ് ജോയ് മാത്യു (ജനനം:20 സെപ്റ്റംബർ 1961)  2013-ൽ ലിജോ ജോസ് പെല്ലിശേരി സംവിധാനം ചെയ്ത ആമേൻ എന്ന സിനിമയിലെ ''ഫാ. എബ്രഹാം ഒറ്റപ്ലാക്കൻ'' എന്ന കഥാപാത്രത്തിലൂടെ മലയാള സിനിമയിലെ ശ്രദ്ധേയ സാന്നിധ്യമായി മാറി.
ജീവിതരേഖ
1961 സെപ്റ്റംബർ 20ന് പി.വി.മാത്യുവിൻ്റെയും എസ്തേറിൻ്റെയും മകനായി ജനിച്ചു. 1986-ൽ ജോൺ എബ്രഹാം സംവിധാനം നിർവഹിച്ച അമ്മ അറിയാൻ എന്ന ചിത്രത്തിലെ പുരുഷൻ എന്ന നായക കഥാപാത്രമായി സിനിമയിൽ എത്തിയെങ്കിലും പ്രേക്ഷകരുടെ ഉള്ളിലെ ജോയ് മാത്യു ഉത്ഭവം കൊണ്ടത് 2013-ലെ ഷട്ടർ എന്ന ചിത്രത്തിൻ്റെ സംവിധാനത്തിലൂടെയാണ്. 2013 -ൽ തന്നെ ലിജോ ജോസ് പെല്ലിശേരി സംവിധാനം ചെയ്ത ആമേൻ എന്ന സിനിമയിലെ ഫാദർ എബ്രഹാം ഒറ്റപ്ലാക്കൻ എന്ന ശക്തമായ കഥാപാത്രത്തിലൂടെയാണ് ജോയ് മാത്യു മലയാള സിനിമയിലെ നിരന്തരമായ സാന്നിധ്യമായി മാറുന്നത്.
സിനിമയ്ക്ക് മുൻപ് നാടക രചന, നാടക സംവിധാനം, നാടകാഭിനയം എന്നീ നിലകളിൽ സജീവമായിരുന്ന ജോയ് മാത്യു ഇരുപതിൽ കൂടുതൽ നാടകങ്ങൾ രചിച്ചിട്ടുണ്ട്. നാടക രചനയിൽ കേരള, കേന്ദ്ര സാഹിത്യ അക്കാഡമി അവാർഡുകൾ നേടിയിട്ടുണ്ട്. സംവിധായകൻ സിബി മലയിലിൻ്റെ കീഴിൽ അസോസിയേറ്റ് ഡയറക്ടറായും പ്രവർത്തിച്ചിട്ടുണ്ട്.
ആദ്യ ചിത്രമായ ഷട്ടർ 2012-ൽ തിരുവനന്തപുരത്ത് വച്ച് നടന്ന ഐ.എഫ്.എഫ്.കെയിൽ പ്രേക്ഷകർ തിരഞ്ഞെടുത്തു. 2012-ലെ മികച്ച ചിത്രത്തിനുള്ള അവാർഡ് ജോയ് മാത്യു സംവിധാനം ചെയ്ത ഷട്ടർ എന്ന സിനിമയ്ക്ക് ലഭിച്ചു
സ്വകാര്യ ജീവിതം
ജോയ് മാത്യു കഥ, തിരക്കഥ, സംഭാഷണം നിർവഹിച്ച സിനിമകൾ
ജോയ് മാത്യു നിർമ്മിച്ച സിനിമ
അസോസിയേറ്റ് ഡയറക്ടർ
അസിസ്റ്റൻറ് ഡയറക്ടർ
സംസ്ഥാന ചലച്ചിത്ര അവാർഡ് മികച്ച കഥ
അവലംബം
വർഗ്ഗം:മലയാളചലച്ചിത്രനടന്മാർ വർഗ്ഗം:മലയാളചലച്ചിത്രസംവിധായകർ വർഗ്ഗം:1951-ൽ ജനിച്ചവർ വർഗ്ഗം:കോഴിക്കോടിൽ നിന്നുള്ള ചലച്ചിത്രപ്രവർത്തകർ
മുറാഖബ
മുസ്ലിം മത വിഭാഗത്തിലെ സൂഫികൾ അനുഷ്ഠിക്കുന്ന ഒരു ധ്യാന രീതിയാണ് മുറാഖബ (അറബിക്: مراقبة ടർക്കിഷ്: Murakabe) നിരീക്ഷണം എന്നാണ് ഈ വാക്കിൻറെ അർത്ഥം. പ്രപഞ്ച സ്രഷ്ടാവിൽ ലയിച്ചു കൊണ്ട് സ്തോത്രങ്ങൾ ഉരുവിടുന്ന രീതിയാണിത്. മുട്ടുകൾ മടക്കിയിരുന്നു തല നെഞ്ചിലേക്ക് താഴ്ത്തി കണ്ണുകളടച്ചു ഏതെങ്കിലും ഒരു സ്തോത്രമോ അല്ലെങ്കിൽ നിരവധി സ്തോത്രങ്ങളോ മനസ്സിൽ ഉരുവിടുകയാണ് പതിവ്. ചുറ്റുമുള്ള കാര്യങ്ങളിൽ നിന്നൊക്കെ മനസ്സിനെ ഏകാഗ്രതമാക്കി പ്രപഞ്ച സ്രഷ്ടാവിൽ മാത്രം ശ്രദ്ധ കേന്ദ്രീകരിച്ച് ഭജനമിരിക്കലാണ് മുറാഖബ അനുഷ്ഠാനം. ഏകാന്ത പ്രദേശങ്ങളോ, പുണ്യാത്മാക്കളുടെ സമാധി സ്ഥാനങ്ങളോ, സൂഫി മഠങ്ങളോ, മസ്ജിദുകളിലെ ഒറ്റപ്പെട്ട ഭാഗങ്ങളോ ആണ് മിക്കവാറും മുറാഖബയ്ക്കായി യോഗികൾ തിരഞ്ഞെടുക്കുക. ഉപാസകൻറെ മനോഗതി അനുസരിച്ചു ഏതാനും മിനിറ്റുകൾ മുതൽ ദിവസങ്ങളോളം മുറാഖബ നീണ്ടു പോകാം. മുർഷിദ് ആയ ഗുരു സാലിക് ആയ ശിഷ്യൻമാർക്ക് മുറാഖബ നിർദേശിക്കുക സൂഫിസത്തിൽ പതിവാണ്.
കൂടുതൽ വായനയ്ക്ക്
വർഗ്ഗം:ധ്യാനം
ആറക്കോണം
ഇന്ത്യയിൽ തമിഴ്നാട് സംസ്ഥാനത്തിലെ ഒരു ചെറു പട്ടണമാണ് ആറക്കോണം(அரக்கோணம்). 2011ലെ കാനേഷുമാരി കണക്കനുസരിച്ച് 101,626 ആണ് ഇവിടത്തെ ജനസംഘ്യ. ഈ പട്ടണം, റാണിപേട്ട ജില്ലയിലാണ് സ്ഥിതി ചെയ്യുന്നത്. ഇത് തലസ്ഥാനമായ ചെന്നൈയിൽ നിന്നും ഇവിടേക്ക്ക്ക് തീവണ്ടിയിൽ ഏകദേശം 69 km ദൂരമുണ്ട്. ആറക്കോണം ഇന്ത്യയിലെ തന്നെ ഏറ്റവും ഉഷ്ണം കൂടിയ ഒരു പട്ടണമാണ്. വേനലിന്റെ ഉച്ചത്തിൽ, 43 °C (110 °F) ചൂട് കടക്കാറുണ്ട്.
ചരിത്രം
അരുന്തമിഴ് കുൻറം  എന്ന പുരാതന തമിഴ് പേരിൽ നിന്നാണ് ആറുക്കോണം എന്ന പേരുണ്ടായതെന്ന് വിശ്വസിച്ചു പോരുന്നു. കാഞ്ചീപുരം, തക്കോലം, കോണളം, തിരുവാലങ്കാട്, തിരുത്തണി, ഷോലിംഗർ എന്നീ ചെറുപട്ടണങ്ങളാൽ ചുറ്റപ്പെട്ടതാണ് ആറുക്കോണം. ഈ ഷഡ്ഭുജത്തിനു ഉള്ളിൽ ഉള്ള നാടിനെ, ആറു കോണങ്ങൾക്കുള്ളിൽ നിൽക്കുന്ന നാട് എന്ന അർത്ഥത്തിൽ ആറുക്കോണം ഉണ്ടായി എന്നും പറയപ്പെടുന്നു.
ആറക്കോണം ഇന്ത്യൻ റെയിൽവേയുടെ വളരെ പ്രധാനപ്പെട്ട ജോയിന്റ് ജങ്ങ്ഷനുകളിൽ ഒന്നാണ്. മുംബൈയിൽ നിന്നും റായപുരത്തിലേക്ക് (ചെന്നൈ) ഉള്ള ആദ്യ റെയിൽ സർവ്വീസ് നടത്തുമ്പോൾ തന്നെ ആറക്കോണം റെയിൽ നിലയം സ്ഥാപിക്കപ്പെട്ടിരുന്നു. ഇന്ത്യയിലെ ഏറ്റവും പഴക്കം ചെന്ന ജോയിന്റ് ജങ്ങ്ഷനും ആറക്കോണം ആണ്. ബെങ്കലൂരു, മുംബൈ, ഗോവ, വിജയവാഡ, ഹൈദരാബാദ്, കോയമ്പത്തൂർ, തിരുപ്പതി, മംഗലാപുരം, തിരുവനന്തപുരം എന്നീ പട്ടണങ്ങളിലേക്ക് ആറക്കോണത്ത് നിന്നും വഴി പിരിയുന്നു.
നഗരസഭ
ആറക്കോണം നഗരസഭ 1958 ഒക്റ്റോബർ ഒന്നാം തിയ്യതി സ്ഥാപിതമായി. 9.06 ചതുരശ്ര കിലോമീറ്ററാണ് നഗരസഭയുടെ വിസ്തീർണ്ണം. ആറക്കോണം ഒരു അസമ്പ്ലി നിയോജകമണ്ഡലവും ലോക്സഭാ നിയോജക മണ്ഡലവുമാണ്.
ആറക്കോണം മുനിസിപ്പാലിറ്റിയിൽ 36 വാർഡുകൾ ഉണ്ട്.
അവലംബം
വർഗ്ഗം:തമിഴ്നാട്ടിലെ പട്ടണങ്ങൾ
കേരള പുരാവസ്തുവകുപ്പിന്റെ സംരക്ഷിത സ്മാരകങ്ങളുടെ പട്ടിക
1968 ലെ കേരള പ്രാചീന സ്മാരക പുരാവസ്തു സങ്കേത പുരാവശിഷ്ട ആക്ടിന്റെയും അതിന്റെ ചട്ടങ്ങളുടെയും അടിസ്ഥാനത്തിൽ ചരിത്രപരോ പുരാതത്വപരമോ കലാശില്പപരമോ ആയ പ്രത്യേകതകളുള്ളതും നൂറു വർഷത്തിൽ കുറയാതെ നിലനിന്നിട്ടുള്ളതുമായ നിർമ്മിതികളും സ്ഥാപനങ്ങളുമാണ് പുരാവസ്തു വകുപ്പ് സംരക്ഷിത സ്മാരകങ്ങളായി പ്രഖ്യാപിച്ച് പരിപാലിച്ചു വരുന്നത്. കേരള പുരാവസ്തുവകുപ്പിന്റെ സംരക്ഷിത സ്മാരകങ്ങൾ ഇവയാണ്.
അവലംബം
വർഗ്ഗം:കേരള പുരാവസ്തുവകുപ്പിന്റെ സംരക്ഷിത സ്മാരകങ്ങളുടെ പട്ടികയിലുള്ളവ
ഉത്തമ വില്ലൻ
രമേശ് അരവിന്ദ് സംവി‌ധാനവും നിർമ്മാണവും നിർവ്വഹിച്ച് 2015 മെയ് മാസം പുറത്തിറങ്ങിയ ഒരു തമിഴ് ചലച്ചിത്രമാണു ഉത്തമ വില്ലൻ. ഈ ചിത്രത്തിലെ പ്രധാന കഥാപാത്രത്തെയും കമലഹാസൻ തന്നെയാണു അവതരിപ്പിച്ചിരിക്കുന്നത്. പൂജ കുമാർ, ആൻഡ്രിയ ജെർമിയ, ജയറാം എന്നിവർ മറ്റു പ്രധാന വേഷങ്ങളിൽ അഭിനയിച്ചിരിക്കുന്നു.
പുറമെ നിന്നുള്ള കണ്ണികൾ
വർഗ്ഗം:2015-ൽ പുറത്തിറങ്ങിയ തമിഴ് ചലച്ചിത്രങ്ങൾ വർഗ്ഗം:മലയാളചലച്ചിത്രങ്ങൾ വർഗ്ഗം:കമലഹാസൻ അഭിനയിച്ച മലയാളചലച്ചിത്രങ്ങൾ
പേരാക് ലാസ്കർ
വടക്ക് കിഴക്കൻ ഭാരതത്തിൽ കണ്ടുവരുന്ന ഒരിനം ചിത്രശലഭം ആണ് പേരാക് ലാസ്കർ. Pantoporia paraka എന്ന ശാസ്ത്രനാമത്തിൽ അറിയപ്പെടുന്ന ഇവയ്ക്ക് നരിവരയനുമായി നല്ല സാദൃശ്യം കാണാം
ആവാസം
ഭാരതത്തിൽ ഇവയെ അസം,മേഘാലയ,പശ്ചിമ ബംഗാൾ എന്നിവിടങ്ങളിൽ നിന്നും കണ്ടെത്തിയിട്ടുണ്ട്. മേയ്,നവംബർ മാസങ്ങളിലാണ് ഇവയെ കൂടുതലായി കണ്ടുവരുന്നത്
അവലംബം
വർഗ്ഗം:ഇന്ത്യയിലെ ചിത്രശലഭങ്ങൾ വർഗ്ഗം:സിംഗപ്പൂരിലെ ചിത്രശലഭങ്ങൾ വർഗ്ഗം:പാകിസ്താനിലെ ജന്തുജാലം വർഗ്ഗം:ഏഷ്യയിലെ ശലഭങ്ങൾ
ചിദംബരേശ്വരം
മുത്തുസ്വാമി ദീക്ഷിതർ സംസ്കൃതഭാഷയിൽ രചിച്ചിരിക്കുന്ന ഒരു കൃതിയാണ് ചിദംബരേശ്വരം. ഭിന്നഷഡ്ജം രാഗത്തിൽ ആദിതാളത്തിലാണ് ഈ കൃതി ചിട്ടപ്പെടുത്തിയിരിക്കുന്നത്.
പല്ലവി
ചിദംബരേശ്വരം ചിന്തയാമി ശ്രീ ശിവാനന്ദ ഗംഗാധരം മൃഗധരം
ചിദാനന്ദ നടന പ്രകാശം ശിവകാമവല്ലീ മനപ്രിയകരം
ചരണം
വാസുകി പ്രമുഖാധ്യുപാസിതം വാസുദേവ ഗുരു ഗുഹാദി വന്ദിതം ഭാസ്കര ശശിശേഖരം ത്രിനേത്രം ഭിന്നശഡ്ജരാഗനുത പ്രസിദ്ധം
അവലംബം
വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ വർഗ്ഗം:സംസ്കൃതം ഭാഷയിൽ ചിട്ടപ്പെടുത്തിയ സംഗീതകൃതികൾ വർഗ്ഗം:ഭിന്നഷഡ്ജം രാഗത്തിൽ ചിട്ടപ്പെടുത്തിയ കൃതികൾ വർഗ്ഗം:ആദി താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ
മണിപ്പൂർ നിയമസഭ തിരഞ്ഞെടുപ്പ് (2017)
മണിപ്പൂർ നിയമസഭ തിരഞ്ഞെടുപ്പ്
2017 മാർച്ച് നാല്, എട്ട് തീയതികളിലായിരുന്നു 60 അംഗ മണിപ്പൂർ നിയമസഭയിലേക്കുള്ള തിരഞ്ഞെടുപ്പ്. ഇലക്ട്രോണിക് വോട്ടിങ് മെഷീനൊപ്പം നാലു മണ്ഡലങ്ങളിൽ വോട്ടർ–വെരിഫൈഡ് പേപ്പർ ഓഡിറ്റ് ട്രെയിൽ(വിവിപിഎടി) മെഷീനുകളും ഉപയോഗിച്ച തിരഞ്ഞെടുപ്പാണിത് . 2017 തിരഞ്ഞെടുപ്പിൽ മൽസരിച്ച പ്രധാന കക്ഷികൾ: ഇന്ത്യൻ നാഷനൽ കോൺഗ്രസ്, ഭാരതീയ ജനതാ പാർട്ടി, നാഷനലിസ്റ്റ് കോൺഗ്രസ് പാർട്ടി, നാഗാ പീപ്പിൾസ് ഫ്രണ്ട്, ഓൾ ഇന്ത്യ തൃണമൂൽ കോൺഗ്രസ്, പീപ്പിൾസ് റീസർജൻസ് ആൻഡ് ജസ്റ്റിസ് അലയൻസ്, സ്വതന്ത്രർ.
മർമറ കടൽ
തുർക്കിയുടെ ഏഷ്യാറ്റിക് - യൂറോപ്പ്യൻ ഭൂവിഭാഗങ്ങളെ വേർതിരിക്കുന്ന ഏതാണ്ട് പൂർണ്ണമായും കരയാൽ ചുറ്റപ്പെട്ട കടലാണ് മർമറ കടൽ. ഇത് ഡാർഡനെൽസ് കടലിടുക്ക് വഴി ഈജിയൻ കടലുമായും ബോസ്ഫോറസ് കടലിടുക്ക് വഴി കരിങ്കടലുമായും ബന്ധപ്പെട്ട് കിടക്കുന്നു.
പേരിന് പിന്നിൽ
മാർബിൾ നിക്ഷേപത്തിന് പ്രശസ്തമായ മർമറ ദ്വീപിൽ നിന്നാണ് മർമറ കടലിന് ഈ പേര് വന്നത് (ഗ്രീക്ക് ഭാഷയിൽ മാർബിളിന് മർമറോൺ എന്ന് പറയുന്നു). പഴയ കാലത്ത് ഗ്രീക്ക് ഭാഷയിൽ പ്രോപോണ്ടിസ് എന്നറിയപ്പെട്ടിരുന്നു. പ്രോ (മുൻ), പോണ്ട് (കടൽ) എന്നീ ഗ്രീക്ക് പദങ്ങളിൽ നിന്നാണ് ഈ പേരുണ്ടായത്. കരിങ്കടലിന് മുൻപുള്ള കടൽ എന്ന അർത്ഥത്തിലാണ് ഈ പേര് ഉപയോഗിക്കപ്പെട്ടത്.
ഭൂമിശാസ്ത്രം
2.5 ദശലക്ഷം വർഷങ്ങൾക്ക് മുൻപ് ഫലകചലനങ്ങൾ മൂലം രൂപപ്പെട്ടതാണ് മർമറ കടൽ. ഇന്നും ഈ പ്രദേശത്ത് ഭൂചലനങ്ങൾ കൂടെക്കൂടെ ഉണ്ടാകാറുണ്ട്. ഈ കടലിന്റെ വിസ്തീർണ്ണം 11,350 ചതുരശ്രകിലോമീറ്ററാണ്. വടക്ക്‌കിഴക്ക്-തെക്ക്പടിഞ്ഞാറ് ദിശയിൽ 280 കിലോമീറ്റർ നീളമുണ്ട്. ഏറ്റവും കൂടിയ വീതി 80 കിലോമീറ്ററാണ്. ശരാശരി ആഴം 494 മീറ്ററാണ്. 1,355 മീറ്ററാണ് ഏറ്റവും കൂടിയ ആഴം.
ഇതിലെ ദ്വീപുകളെ പ്രധാനമായും പ്രിൻസസ്, മർമറ എന്നിങ്ങനെ രണ്ട് ദ്വീപസമൂഹങ്ങളായി തിരിച്ചിരിക്കുന്നു.
ചിത്രശാല
വർഗ്ഗം:മദ്ധ്യധരണ്യാഴി
പുത്രഞ്ജീവേസീ
4 ജനുസുകളിലായി 210 സ്പീഷിസുകളോളം വൃക്ഷങ്ങൾ ഉൾക്കൊള്ളുന്ന ഒരു സസ്യകുടുംബമാണ് പുത്രഞ്ജീവേസീ.
സ്പീഷീസുകൾ
വർഗ്ഗം:സസ്യകുടുംബങ്ങൾ വർഗ്ഗം:മാൽപീഗൈൽസ് കുടുംബങ്ങൾ വർഗ്ഗം:പുത്രഞ്ജീവേസീ
റെയ്മൻഡ് വഹാൻ ദാമേദിയൻ
എം.ആർ .ഐ സ്കാനുകളുടെ കണ്ടുപിടിത്തവുമായി ബന്ധപ്പെട്ട ശാസ്ത്രജ്ഞനാണ് റെയ്മൻഡ് വഹാൻ ദാമേദിയൻ.(ജ: മാർച്ച് 16, 1936 -ന്യൂയോർക്ക്). അർമേനിയൻ വംശജനായ ദാമേദിയൻ ശരീരത്തിലെ പൊട്ടാസ്യം, സോഡിയം തന്മാത്രകളെ കേന്ദ്രീകരിച്ച് നടത്തിയ ഗവേഷണങ്ങളാണ് എം.ആർ.ഐ സ്കാനുകളുടെ നിർമ്മാണത്തിലേയ്ക്ക് അദ്ദേഹത്തെ നയിച്ചത്. 1969 ൽ ആദ്യമായി ഒരു സ്കാനിങ് യന്ത്രത്തിനു അദ്ദേഹം രൂപകല്പന നൽകിയിരുന്നു.കൂടാതെ 1977-ൽ അർബ്ബുദകോശങ്ങളെ വേർതിരിച്ചറിയുന്നതിനുള്ള ഒരു പരിശോധനാരീതി മനുഷ്യനിൽ ആദ്യമായി പരീക്ഷിച്ചതും അർമേദിയനായിരുന്നു.
വിദ്യാഭ്യാസം
1956-ൽ വിസ്കോൺസിൻ -മാഡിസൺ സർവ്വകലാശാലയിൽനിന്നും ഗണിതശാസ്ത്രത്തിൽ ബിരുദം നേടിയ ദാമേദിയൻ 1960 ൽ വൈദ്യശാസ്ത്രത്തിൽ എം. ഡി. ബിരുദവും നേടുകയുണ്ടായി.
ലാ ഫോർട്ടലേസ്സ
ചാൾസ് അഞ്ചാമന്റെ നേതൃത്വത്തിലായിരുന്നു ഈ കോട്ടയുടെ നിർമ്മാണം. കരീബ് ഇന്ത്യൻസിൽനിന്നും അന്നത്തെ യൂറോപ്യൻ ശക്തികളിൽ നിന്നും സാൻ ഹ്വാൻ നഗരത്തെ സംരക്ഷിക്കുക എന്നതായിരുന്നു ഇതിന്റെ ലക്ഷ്യം. ഫോർട് സാൻ ഫിലിപ്പെ ഡെൽ മോറോ, ഫോർട് സാൻ കരിസ്റ്റോബാൽ തുടങ്ങിയ കോട്ടകളും ഈ കോട്ടയ്ക്ക് ശേഷം പണിതുയർത്തുകയുണ്ടായി.
റെയ്മൻഡ് വഹാൻ ദാമേദിയൻ
ബഹുമതികൾ
2003-ലെ വൈദ്യശാസ്ത്രത്തിനുള്ള നോബൽ സമ്മാനത്തിനു ദാമേദിയൻ പരിഗണിയ്ക്കപ്പെടാതിരുന്നത് ഒട്ടേറെ വിവാദങ്ങൾക്കു വഴിവെച്ചിരുന്നു.
ലാ ഫോർട്ടലേസ്സ
തുടക്കത്തിൽ ഒരു ചുറ്റുമതിലും അതിനുള്ളിലെ വിശാലമായ നടുമുറ്റവും ചേരുന്നതായിരുന്നു കോട്ടയുടെ ഘടന. ഹോമേജ് ടവർ എന്ന ഒരു ഗോപുരവും ഈ മതിൽക്കെട്ടിനകത്ത് ഉണ്ടായിരുന്നു. ആസ്ട്രൽ ടവർ എന്നൊരു ഗോപുരവും പിൽക്കാലത്ത് പണികഴിക്കുകയുണ്ടായി. ഇന്ന് കുറെയേറെ കെട്ടിടങ്ങൾ ഈ കോട്ടയുടെ ഭാഗമായ് ഉണ്ട്.
അവലംബം
വർഗ്ഗം:അമേരിക്കൻ ഐക്യനാടുകളിലെ ലോകപൈതൃകകേന്ദ്രങ്ങൾ വർഗ്ഗം:പോർട്ടോ റിക്കോ
റോബർട്ട് മൈക്കിലിസ് വോൺ ഓൾഷൗസെൻ
വലത്ത്‌|ലഘുചിത്രം| റോബർട്ട് മൈക്കിലിസ് വോൺ ഓൾഷൗസെൻ ഒരു ജർമ്മൻ സ്വദേശിയായ പ്രസവചികിത്സകനും ഗൈനക്കോളജിസ്റ്റുമായിരുന്നു റോബർട്ട് മൈക്കിലിസ് വോൺ ഓൾഷൗസെൻ (ജീവിതകാലം: 3 ജൂലൈ 1835 - 1 ഫെബ്രുവരി 1915). കീലിൽ ജനിച്ച അദ്ദേഹം ബെർലിനിൽ വെച്ചാണ് അന്തരിച്ചത്. കീൽ സർവകലാശാലയിലെ പൗരസ്ത്യ ഭാഷാ പ്രൊഫസറായ ജസ്റ്റസ് ഓൾഷൗസന്റെ (1800-82) മകനായിരുന്നു അദ്ദേഹം.
ജീവചരിത്രം
1857-ൽ കോനിഗ്സ്ബർഗിൽ നിന്ന് ഡോക്ടറേറ്റ് നേടിയ അദ്ദേഹം, അതിനുശേഷം ബെർലിൻ നഗരത്തിൽ എഡ്വേർഡ് അർനോൾഡ് മാർട്ടിന്റെയും ഹാലെ സർവകലാശാലയിൽ ആന്റൺ ഫ്രെഡറിക് ഹോലിന്റെയും സഹായിയായി സേവനമനുഷ്ഠിച്ചു. 1863-ൽ അദ്ദേഹം ഹാലെയിൽ അസോസിയേറ്റ് പ്രൊഫസറായി, അടുത്ത വർഷം മുഴുവൻ പ്രൊഫസർ പദവിയും അദ്ദേഹത്തിന് ലഭിച്ചു. 1887-ൽ കാൾ ലുഡ്‌വിഗ് ഏണസ്റ്റ് ഷ്രോഡറിന്റെ പിൻഗാമിയായി അദ്ദേഹം ബെർലിനിലേക്ക് മടങ്ങി, ഫ്രോവൻക്ലിനിക് സർവകലാശാലയുടെ ഡയറക്ടറായി.
ശസ്ത്രക്രിയയിൽ പുതിയ പ്രസവ വിദ്യകൾ അവതരിപ്പിച്ചതിന്റെ ബഹുമതി അദ്ദേഹത്തിനുണ്ട്. "Zeitschrift für Geburtshilfe und Gynäkologie" എന്ന ജേർണലിന്റെ പ്രസാധകനായിരുന്നു അദ്ദേഹം, ജോഹാൻ വെയ്റ്റിനൊപ്പം (1852-1917) അദ്ദേഹം കാൾ ഷ്രോഡറുടെ "Lehrbuch der Geburtshülfe" പ്രസിദ്ധീകരിച്ചു.
പുറം കണ്ണികൾ
വർഗ്ഗം:1915-ൽ മരിച്ചവർ വർഗ്ഗം:1835-ൽ ജനിച്ചവർ
റെയ്മണ്ട് വില്ല്യംസ്
സാംസ്കാരിക പഠനം, സാംസ്കാരിക ഭൌതികവാദം, മാർക്സിസം എന്നീ ചിന്താധാരകളെ വളരെ ശക്തമായി സ്വാധീനിച്ച ഒരു വെൽഷ് ചിന്തകനും എഴുത്തുകാരനും ആയിരുന്നു റെയ്മണ്ട് വില്ല്യംസ്.
ഇരുപതാം നൂറ്റാണ്ടിൻറെ രണ്ടാം പാതിയെ ഏറ്റവുമധികം സ്വാധീനിച്ച ചിന്തകന്മാരിൽ ഒരാളായ റെയ്മണ്ട് വില്ല്യംസ് 1921 ഓഗസ്റ്റ്‌ 31 നു വെൽഷ് പ്രവിശ്യയിലെ ഒരു അതിർത്തി ഗ്രാമത്തിൽ ജനിച്ചു. രാഷ്ട്രീയം, സംസ്കാരം, മീഡിയ, സാഹിത്യം മുതലായവയെ കുറിച്ചുള്ള അദ്ദേഹത്തിൻറെ എഴുത്തുകൾ മാർക്സിസ്റ്റ്‌ കലാ-സാംസ്കാരിക വിമർശന ശാഖക്ക് വൻ തോതിൽ സംഭാവന അർപ്പിച്ചു. സ്റ്റുവർട്ട് ഹാൾ, റിച്ചാർഡ് ഹൊഗ്ഗാർട്ട് എന്നിവരോടൊത്ത് സാംസ്കാരിക പഠനത്തിൻറെ തുടക്കക്കാരനായി അറിയപ്പെടുന്നു. സംസ്കാരവും സമൂഹവും, താക്കോൽ പദങ്ങൾ, മാർക്സിസവും സാഹിത്യവും എന്നീ കൃതികൾ സാഹിത്യ-സാംസ്കാരിക പഠന രംഗത്തെ പ്രധാന കൃതികളാണ്.
ആദ്യകാല ജിവിതം
വെയിൽസിലെ ഒരു അതിർത്തി ഗ്രാമത്തിൽ ഒരു റെയിൽവേ സിഗ്നൽ ജോലിക്കാരൻറെ മകനായി 1921 ഓഗസ്റ്റ്‌ 31ന് ജനിച്ച റെയ്മണ്ട് വില്ല്യംസ് കേംബ്രിജിലെ ട്രിനിറ്റി കോളേജിൽ നിന്ന് സർവകലാശാലാ വിദ്യാഭ്യാസം നേടി. അവിടെ വെച്ച് ബ്രിട്ടീഷ് കമ്മ്യൂണിസ്റ്റ് പാർട്ടിയിൽ അംഗമായ വില്ല്യംസ് എറിക് ഹോബ്സ്ബാമിനോടൊത്ത് റഷ്യ-ഫിന്നിഷ് യുദ്ധത്തെ കുറിച്ചുള്ള കമ്മ്യൂണിസ്റ്റ് പാർട്ടിയുടെ ലഖുലേഖ തയ്യാറാക്കുന്ന ജോലി എല്പ്പിക്കപ്പെട്ടു.
അവലംബം
<References/>
വർഗ്ഗം:മാർക്സിസ്റ്റ് സൈദ്ധാന്തികർ
ബെവെർലി ഹിൽസ്
അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ ലോസ് ഏഞ്ചെലസ് കൗണ്ടിയിൽ സ്ഥിതിചെയ്യുന്ന ഒരു നഗരമാണ് ബെവെർലി ഹിൽസ്. ലോസ് ആഞ്ചലസ്, വെസ്റ്റ് ഹോളിവുഡ് എന്നീ നഗരങ്ങൾ ബെവെർലി ഹിൽസ് നഗരത്തെ വലയം ചെയ്താണ് സ്ഥിതിചെയ്യുന്നത്. യഥാർത്ഥത്തിൽ ലിമ ബീൻസ് (ബട്ടർ ബീൻസ്) വളർന്നിരുന്ന ഒരു സ്പാനിഷ് കൃഷിക്കളമായിരുന്ന ഈ പ്രദേശം 1914 ൽ ഒരു കൂട്ടം നിക്ഷേപകരുടെ നേതൃത്വത്തിൽ സംയോജിപ്പിക്കപ്പെട്ടു. ഇവിടെ എണ്ണ കണ്ടെത്തുന്നതിൽ പരാജയപ്പെട്ട ഈ നിക്ഷേപകർ പ്രദേശം ജലസമൃദ്ധമാണെന്നു കണ്ടെത്തുകയും ഒടുവിൽ ഒരു നഗരമായി ഇത് വികസിപ്പിക്കാൻ തീരുമാനിക്കുകയും ചെയ്തു. 2013 ൽ ഈ നഗരത്തിലെ ജനസംഖ്യ 34,658 ആയി വർദ്ധിച്ചിരുന്നു. ഇരുപതാം നൂറ്റാണ്ടിലെ പല പ്രശസ്ത അഭിനേതാക്കളുടേയും താമസസ്ഥലമായിരുന്നു ഇത്. റോഡിയോ ഡ്രൈവ് ഷോപ്പിംഗ് ഡിസ്ട്രിക്റ്റ്, ബെവർലി ഹിൽസ് ഓയിൽ ഫീൽഡ് എന്നിവ ഈ നഗരത്തിലാണ് സ്ഥിതി ചെയ്യുന്നത്.
ആദ്യ ചരിത്രം
ഇന്നത്തെ വിൽഷയർ ബോൾവാർഡ് റൂട്ട് സ്ഥിതിചെയ്യുന്ന പഴയ തദ്ദേശീയ വഴിത്താരകളിലൂടെ സഞ്ചരിച്ച് 1789 ഓഗസ്റ്റ് 3-നു ഗാസ്പാർ ഡി പോർട്ടോള (1716–1786) പിൽക്കാലത്തു ബെവെർലി ഹിൽസ് എന്നു വിളിക്കപ്പെട്ട പ്രദേശത്ത് എത്തിച്ചേർന്നു. 1828 ൽ ഈ പ്രദേശം മരിയ റിറ്റ ക്വിന്റേറോസ് ഡി വാൽഡെസേയും അവരുടെ ഭർത്താവിന്റേയും അധീനതയിലായിരുന്നു. അവർ തങ്ങളുടെ കൈവശത്തിലുണ്ടായിരുന്ന 4,500 ഏക്കർ (18 ചതുരശ്രകിലോമീറ്റർ) ഭൂസ്വത്തിനെ 'രഞ്ചോ റോഡിയോ ഡെ ലാസ് അഗാസ്' എന്നു വിളിച്ചു. 1854-ൽ അവർ റാഞ്ച്, ബെഞ്ചമിൻ ഡേവിസ് വിൽസൺ (1811-1878), ഹെൻറി ഹാൻകോക്ക് (1822-1883) എന്നിവർക്ക് മറിച്ചു വിറ്റു. 1880 ആയപ്പോഴേക്കും റാഞ്ച് 75 ഏക്കർ (0.30 കിമീ2) ഈ വിസ്തീർണ്ണമുള്ള നിരവധി തുണ്ടുഭൂമികളാക്കി മാറ്റുകയും ലോസ് ആഞ്ചെലെസ്, കിഴക്കൻ തീരങ്ങൾ എന്നിവിടങ്ങളിൽനിന്നെത്തിയ ഇംഗ്ലീഷ് വംശജർ ഝടുതിയിൽ ഇവ വിലയ്ക്കു വാങ്ങുകയും ചെയ്തു.
ഈ ഭൂമിയുടെ സിംഹഭാഗവും വാങ്ങിക്കൂട്ടിയത് ഹെൻറി ഹാമ്മെൽ, ആൻഡ്രൂ എച്ച്. ഡെൻകർ എന്നിവരായിരുന്നു. അവർ വാങ്ങിയ സ്ഥലം ലിമ ബീൻസ് കൃഷി ചെയ്യാനായി ഉപയോഗിച്ചു. ഈ സമയത്ത് ഈ പ്രദേശം 'ഹാമ്മെൽ & ഡെൻകർ റാഞ്ച്' എന്ന് അറിയപ്പെട്ടിരുന്നു. 1888 ആയപ്പോഴേക്കും ഡെൻകറും ഹാമ്മെലു ചേർന്ന് തങ്ങളുടെ കൈവശമുള്ള പ്രദേശത്ത് മൊറോക്കോ എന്നു പേരുള്ള ഒരു പട്ടണം കെട്ടിപ്പടുക്കാൻ പദ്ധതിയിട്ടു.
ഭൂമിശാസ്ത്രം
ബെവർലി ഹിൽസും അടുത്തുള്ള വെസ്റ്റ് ഹോളിവുഡും ലോസ് ഏഞ്ചൽസ് നഗരത്താൽ വലയം ചെയ്യപ്പെട്ടിരിക്കുന്നു. പ്രത്യേകിച്ചും, ബെവർലി ഹിൽസിന്റെ വടക്കുപടിഞ്ഞാറൻ അതിർത്തിയായി ലോസ് ഏഞ്ചൽസ് അയൽപക്കമായ ബെൽ-എയർ, സാന്താ മോണിക്ക പർവതനിരകളും, കിഴക്ക് വെസ്റ്റ് ഹോളിവുഡ്, ലോസ് ഏഞ്ചലസിലെ കാർത്തെയ് അയൽപക്കം, ലോസ് ഏഞ്ചൽസിലെ ഫെയർഫാക്സ് ജില്ല എന്നിവയും തെക്കുഭാഗത്ത് ലോസ് ഏഞ്ചൽസിലെ ബെവർലിവുഡ് അയൽപക്കവുമാണുള്ളത്. ബെവർലി ഹിൽസ് നഗരവും ലോസ് ഏഞ്ചൽസ് അയൽ‌പ്രദേശങ്ങളായ ബെൽ എയർ, ഹോൾ‌ബി ഹിൽ‌സ് എന്നിവയും ചേർന്ന് ഈ പ്രദേശത്തെ "പ്ലാറ്റിനം ട്രയാംഗിൾ" രൂപീകൃതമാകുന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
കെൽപ്പ് വനങ്ങൾ
കടൽച്ചെടികൾ സമൃദ്ധമായി കാണപ്പെടുന്ന ജലാന്തർഭാഗങ്ങളെയാണ് കെൽപ്പ് വനങ്ങൾ എന്നു പറയുന്നത്. ഭൂമിയിലെ ഏറ്റവും ഉല്പാദനപരവും ചലനാത്മകവുമായ ആവാസവ്യവസ്ഥകളിൽ പെട്ടവയാണ് കെൽപ്പ് വനങ്ങൾ. വേരുകളുറപ്പിച്ച കടൽസസ്യങ്ങൾ നിറഞ്ഞ ചെറു പ്രദേശങ്ങളെ കെൽപ്പ് തട്ടുകൾ എന്നു പറയപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:സമുദ്ര ജൈവവൈവിധ്യം
അകിൽ (വിവക്ഷകൾ)
അകിൽ എന്ന പേരിൽ പല മരങ്ങളും അറിയപ്പെടുന്നുണ്ട്. അവയിൽ ചിലവ.